**ROMÂNIA   Anexă**

**CONSILIUL JUDEŢEAN ARGEŞ la H.C.J.A. nr.\_\_\_\_ / \_\_\_\_\_\_\_\_\_**

##### **REGULAMENTUL DE ORGANIZARE ŞI**

**FUNCŢIONARE A CONSILIULUI JUDEŢEAN ARGEŞ**

**PREAMBUL**

Prezentul Regulament este alcătuit dintr-un ansamblu de norme juridice care reglementează raporturile ce apar în cadrul proceselor de organizare şi funcţionare a Consiliului Judeţean Argeş, în calitatea sa de autoritate a administraţiei publice locale, constituită la nivel judeţean.

Din punct de vedere tehnic, prezentul Regulament reprezintă o codificare a prevederilor legale în materie, precum şi a normelor de aplicare ale acestora, elaborate de Consiliul Judeţean Argeş în baza autonomiei conferite de lege, cu privire la propria organizare şi funcţionare.

# Capitolul I - DISPOZIŢII GENERALE

**Art.1** – (1) Consiliul Judeţean Arges este autoritatea administraţiei publice locale pentru coordonarea activităţii consiliilor comunale, orăşeneşti şi municipale, în vederea realizării serviciilor publice de interes judeţean.

(2) *C*onsiliul judeţean este ales prin vot universal, egal, direct, secret şi liber exprimat, în condiţiile legii pentru alegerea autorităţilor administraţiei publice locale.

**Art.2** – (1) Consiliul Judeţean Argeş se organizează şi funcţionează în temeiul principiilor generale ale administraţiei publice prevăzute la partea I titlul III din O.U.G nr.57/2019 şi al principiilor generale prevăzute în Legea nr. 199/1997 pentru ratificarea Cartei europene a autonomiei locale, adoptată la Strasbourg la 15 octombrie 1985, precum şi a următoarelor principii specifice:principiul descentralizării, principiul autonomiei locale, principiul consultării cetăţenilor în soluţionarea problemelor de interes local deosebit, principiul eligibilităţii autorităţilor administraţiei publice locale, principiul cooperării, principiul responsabilităţii, principiul constrângerii bugetare.

(2) Raporturile dintre autorităţile administraţiei publice din comune, oraşe, municipii şi autorităţile administraţiei publice de la nivelul judeţului se bazează pe principiile autonomiei locale, legalităţii, cooperării, solidarităţii, egalităţii de tratament şi responsabilităţii.

(3) În relaţiile dintre consiliul judeţean şi preşedintele consiliului judeţean, precum şi între autorităţile administraţiei publice din comune, oraşe, municipii şi autorităţile administraţiei publice de la nivel judeţean nu există raporturi de subordonare; în relaţiile dintre acestea există raporturi de colaborare.

**Art. 3** - Competenţa şi atribuţiile Consiliului Judeţean Argeş se stabilesc numai prin lege şi se exercită în întregul teritoriu al judeţului Argeş.

**Art. 4** - Consiliul Judetean Arges se organizeaza, funcţioneaza, si isi exercita competenţa şi atribuţiile precum şi gestionarea resurselor care, potrivit legii, aparţin judeţului, in conformitate cu principiul autonomiei locale.

**Art. 5** – (1) Consiliul Judeţean Argeş are dreptul ca, în condiţiile legii, sa coopereze sau sa se asocieze cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean, precum si sa coopereze sau sa se asocieze cu cu alte unităţi administrativ-teritoriale din ţară ori din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

(2) Consiliul Judetean Arges poate hotărî asupra participării cu împrumuturi, capital sau cu bunuri, după caz, în numele şi în interesul colectivităţilor locale la nivelul cărora sunt alese, la înfiinţarea, funcţionarea şi dezvoltarea unor organisme prestatoare de servicii publice şi de utilitate publică de interes local sau judeţean, în condiţiile legii.

(3) Consilierii judeţeni împuterniciţi să reprezinte interesele unităţii administrativ-teritoriale în societăţi, regii autonome de interes judeţean şi alte organisme de cooperare sau parteneriat sunt desemnaţi, prin hotărâre a consiliului judeţean, în condiţiile legii, cu respectarea regimului incompatibilităţilor aplicabil şi a configuraţiei politice de la ultimele alegeri locale.

**Art. 6** - Prin întreaga sa activitate Consiliul Judeţean Argeş şi serviciile publice judeţene nu pot aduce atingere drepturilor şi libertăţilor cetăţeneşti recunoscute prin Constituţia României şi alte acte normative cu caracter special.

**Art. 7** – (1) Consiliul Judeţean Argeş este constituit din 35 de consilieri aleşi în condiţiile legii.

(2) Consiliul Judeţean Argeş se alege pentru un mandat de 4 ani, care poate fi prelungit, prin lege organică, în caz de război sau de catastrofă.

(3) Consiliul Judeţean Argeş îşi exercită mandatul de la data constituirii până la data declarării ca legal constituit a consiliului nou ales.

**Capitolul II -** **ALEGEREA PREŞEDINTELUI ŞI CONSTITUIREA CONSILIULUI JUDEŢEAN ARGEŞ (valabil pentru mandatul 2016 - 2020)**

**Secţiunea 1. Alegerea Preşedintelui Consiliului Judeţean Argeş**

**Art. 8 .**(1).Consiliul judeţean alege dintre membrii săi un preşedinte şi 2 vicepreşedinţi.

(2).Preşedintele şi vicepreşedinţii se aleg cu votul secret al majorităţii consilierilor judeţeni în funcţie.

(3).Preşedintele Consiliului Judeţean Argeş care a fost ales depune în faţa Prefectului Judeţului Argeş, în şedinţă publică, următorul jurământ în limba română: «Jur să respect Constituţia şi legile ţării şi să fac, cu bună-credinţă, tot ceea ce stă în puterile şi priceperea mea pentru binele locuitorilor judeţului Argeş. Aşa să-mi ajute Dumnezeu!»

(4) În cazul în care Preşedintele Consiliului Judeţean Argeş refuză să depună jurământul este considerat demisionat de drept.

(5)Jurământul poate fi depus şi fără formulă religioasă.

(6)După depunerea jurământului, Preşedintele Consiliului Judeţean Argeş intră în exerciţiul de drept al mandatului.

**Secţiunea 2. Constituirea Consiliului Judeţean Argeş**

**Art.9. -** (1)Consiliul Judeţean Argeş se alege, prin vot universal, egal, direct, secret şi liber exprimat, pentru un mandat de 4 ani, care poate fi prelungit, prin lege organică, în caz de război sau de catastrofă.

(2)Consiliul Judeţean Argeş îşi exercită mandatul de la data constituirii, până la data declarării ca legal constituit a consiliului judeţean nou ales.

(3)Consiliul Judeţean Argeş se compune din 35 consilieri judeţeni aleşi prin vot universal, egal, direct, secret şi liber exprimat, în condiţiile legii.

(4)Numărul membrilor Consiliul Judeţean Argeş prevăzut la alin. (3) este stabilit prin ordin al Prefectului Judeţului Argeş, în funcţie de numărul locuitorilor Judeţului Argeş, conform populaţiei după domiciliu raportate de Institutul Naţional de Statistică la data de 1 ianuarie a anului în curs.

**Art.10 -** (1)Constituirea Consiliului Judeţean Argeş se face în termen de 20 de zile de la data desfăşurării alegerilor, după îndeplinirea prevederilor art. 38 alin. (1) şi (1^1) din Legea nr. 334/2006 privind finanţarea partidelor politice şi a campaniilor electorale, cu modificările şi completările ulterioare. Convocarea consilierilor declaraţi aleşi pentru şedinţa de constituire se face de către prefect. La şedinţa de constituire pot participa prefectul sau reprezentantul său.

(2)La şedinţa de constituire a Consiliului Judeţean Argeş, prezenţa consilierilor judeţeni aleşi este obligatorie, cu excepţia cazurilor în care absenţa este temeinic motivată.

(3)Şedinţa este legal constituită dacă participă cel puţin două treimi din numărul consilierilor judeţeni aleşi. În cazul în care nu se poate asigura această majoritate, şedinţa se va organiza, în aceleaşi condiţii, peste 3 zile, la convocarea prefectului .

(4)Dacă nici la a doua convocare reuniunea nu este legal constituită, se va proceda la o nouă convocare de către prefect, peste alte 3 zile, în aceleaşi condiţii.

(5)În situaţia în care Consiliul Judeţean Argeş nu se poate reuni nici la această ultimă convocare, din cauza absenţei, fără motive temeinice, a consilierilor judeţeni, prefectul va declara vacante, prin ordin, locurile consilierilor judeţeni aleşi care au lipsit nemotivat de la cele 3 convocări anterioare, urmând să fie completate cu supleanţi.

(6)Dacă locurile vacante nu pot fi completate cu supleanţi înscrişi pe listele de candidaţi respective, se va proceda la organizarea alegerilor pentru completarea locurilor vacante în termen de 30 de zile, în condiţiile Legii privind alegerea autorităţilor administraţiei publice locale.

(7)Ordinul prefectului prin care se declară vacante locurile consilierilor judeţeni care au lipsit nemotivat poate fi atacat de cei în cauză la instanţa de contencios administrativ, în termen de 5 zile de la comunicare. Hotărârea instanţei este definitivă şi irevocabilă.

(8)Absenţa consilierilor judeţeni de la şedinţa de constituire este considerată motivată dacă se face dovada că aceasta a intervenit din cauza unei boli care a necesitat spitalizarea sau a făcut imposibilă prezenţa acestora, a unei deplasări în străinătate în interes de serviciu sau a unor evenimente de forţă majoră.

**Art.11.**- Lucrările şedinţei de constituire sunt conduse de cel mai în vârstă consilier, asistat de doi consilieri dintre cei mai tineri.

**Art.12. -** (1)Consilierii judeţeni se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3.

(2)Consilierii judeţeni care nu îndeplinesc condiţiile prevăzute la alin.(1) pot constitui un grup prin asociere.

(3)Grupul de consilieri judeţeni este condus de un lider, ales prin votul deschis al majorităţii membrilor grupului.

(4) Prevederile alin. (1) se aplică şi consilierilor judeţeni independenţi.

(5)Consilierii judeţeni nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în Consiliul Judeţean Argeş cu cel puţin un consilier judeţean.

(6)În cazul fuzionării, două sau mai multe partide, care sunt reprezentate în consiliu sau care au deja constituite grupuri, pot forma un grup distinct.

**Art.13. -** (1) Pentru validarea mandatelor, Consiliul Judeţean Argeş alege prin vot deschis, dintre membrii săi, pe întreaga durată a mandatului, o comisie de validare alcătuită din 3 - 5 consilieri judeţeni aleşi. Numărul membrilor comisiei se stabileşte prin vot deschis, la propunerea preşedintelui de şedinţă.

(2)Desemnarea candidaţilor pentru comisia de validare se face de către grupurile de consilieri judeţeni. Numărul de locuri cuvenite fiecărui grup se determină în funcţie de numărul de mandate obţinute de grupul în cauză.

(3) Alegerea membrilor comisiei de validare se face individual, prin votul deschis al majorităţii consilierilor judeţeni prezenţi la şedinţa de constituire, iar rezultatul va fi consemnat în hotărâre.

(4)Comisia de validare a mandatelor alege din rândul membrilor săi un preşedinte şi un secretar, cu respectarea procedurii de vot prevăzute la alin.3.

(5)Pe întreaga durată a mandatului Consiliului Judeţean Argeş, comisia de validare îndeplineşte atribuţii privind constatarea rezultatului votului în cazul în care, pentru adoptarea unor hotărâri, se utilizează votul secret.

**Art.14. -** (1)Comisia de validare examinează legalitatea alegerii fiecărui consilier judeţean şi propune Consiliului Judeţean Argeş validarea sau invalidarea mandatelor.

(2)Comisia de validare va propune invalidarea alegerii unui consilier judeţean numai în cazul în care se constată încălcarea condiţiilor de eligibilitate sau dacă alegerea consilierului judeţean s-a făcut prin fraudă electorală, constatată în condiţiile Legii privind alegerea autorităţilor administraţiei publice locale**.**

(3)Validarea sau invalidarea mandatelor se face, în ordine alfabetică, cu votul deschis al majorităţii consilierilor judeţeni prezenţi la şedinţă. Persoana al cărei mandat este supus validării sau invalidării nu participă la vot.

(4)Consilierii judeţeni care lipsesc motivat de la şedinţa de constituire pot fi validaţi sau invalidaţi în lipsă.

(5)Rezultatul validării mandatelor se consemnează în hotărâre care se comunică de îndată consilierilor judeţeni care au absentat motivat.

(6)Hotărârea de validare sau invalidare a mandatelor poate fi atacată de cei interesaţi la instanţa de contencios administrativ în termen de 5 zile de la adoptare sau, în cazul celor absenţi de la şedinţă, de la comunicare.

(7) Instanţa de contencios administrativ se pronunţă în cel mult 30 zile. În acest caz, procedura prealabilă nu se mai efectuează, iar hotărârea primei instanţe este definitivă şi irevocabilă.

**Art.15. -** În cazul în care, până la data validării, un candidat declarat ales nu mai face parte din partidul pe a cărui listă a fost ales, la cererea scrisă a partidului respectiv, mandatul acestuia nu va fi validat, urmând a fi validat primul supleant înscris pe listă.

**Art.16. -** (1) Consilierii judeţeni ale căror mandate au fost validate depun în faţa Consiliului Judeţean Argeş următorul jurământ în limba română: «Jur să respect Constituţia şi legile ţării şi să fac cu bună-credinţă, tot ceea ce stă în puterile şi priceperea mea pentru binele locuitorilor judeţului Argeş. Aşa să-mi ajute Dumnezeu!»

(2) Secretarul Judeţului Argeş va da citire jurământului, după care consilierii judeţeni validaţi se vor prezenta, în ordine alfabetică, în faţa unei mese special amenajate, pe care se află câte un exemplar din Constituţia României şi din Biblie.Consilierul judeţean va pune mâna stângă atât pe Constituţie cât şi, dacă este cazul, Biblie, va pronunţa cuvântul "jur". Acesta va fi imprimat pe un formular special.

(3)Jurământul de credinţă se semnează în două exemplare. Un exemplar se păstrează la dosarul de validare, iar al doilea se înmânează consilierului judeţean.

(4)Consilierii judeţeni care refuză să depună jurământul sunt consideraţi demisionaţi de drept, fapt care se consemnează în procesul- verbal al şedinţei**.**

(5)Consilierii judeţeni pot depune jurământul şi fără formulă religioasă. În acest caz jurământul va fi imprimat pe formular fără această formulă.

(6)Consilierii judeţeni ale căror mandate au fost validate, dar au lipsit de la şedinţa de constituire, vor depune jurământul la prima şedinţă la care vor fi prezenţi.

**Art.17. -** (1)În cazul în care consilierul judeţean declarat ales renunţă la mandat înainte de validare sau refuză să depună jurământul, se supune validării mandatul primului supleant înscris pe lista partidului politic, a alianţei politice sau a alianţei electorale respective, dacă până la validarea mandatului partidele şi alianţele politice confirmă în scris apartenenţa la partid.

(2)În cazul în care locurile rămase vacante nu pot fi completate cu supleanţi, conform legii, iar numărul de consilieri judeţeni se reduce sub jumătate plus unu, se vor organiza alegeri parţiale pentru completare, în termen de 90 de zile.

**Art.18. -** Consiliul Judeţean Argeş se declară legal constituit dacă majoritatea consilierilor judeţeni validaţi au depus jurământul. Constituirea Consiliului Judeţean Argeş se constată prin hotărâre, adoptată cu votul majorităţii consilierilor judeţeni validaţi.

**Art.19. -** (1)Consiliul Judeţean Argeş alege, dintre membrii săi, dupa constituire, un președinte si doi vicepreşedinţi, cu votul secret indirect al majorităţii consilierilor judeţeni în funcţie.

(2)Propunerea de candidaţi pentru alegerea presedintelui si vicepreşedinţilor, se face de către de oricare dintre consilierii judeţeni sau de grupurile de consilieri.

(3)Fiecare consilier judeţean primeste un singur buletin de vot pe care sunt trecute numele tuturor candidaţilor. Exercitarea votului se face într-o cabină special amenajată, putându-se folosi, la alegere, una dintre următoarele modalităţi:

a)din lista candidaţilor vor fi barate printr-o linie orizontală numele tuturor candidaţilor pe care consilierul judeţean nu doreşte să îi aleagă. Pe buletinva rămâne nebarat numele a doi consilieri judeţeni pe care doreşte să îi aleagă votantul;

b)pe buletinul de vot se scrie cuvântul "DA" în dreptul numelor celor 2 consilieri judeţeni pe care doreşte să îi voteze;

c)alte modalităţi, la alegerea Consiliului Judeţean Argeş.

(4) Este declarat președinte candidatul care a obtinut votul majorității consilierilor în funcție.

(5) În situaţia în care nu s-a întrunit majoritatea prevăzută de lege, se organizează un al doilea tur de scrutin, în aceeaşi şedinţă, la care vor participa candidaţii situaţi pe primele două locuri. La al doilea tur de scrutin este declarat presedinte ales, consilierul judeţean care a obţinut cel mai mare număr de voturi.

(5) Sunt declaraţi aleşi vicepresedinți primii doi candidaţi care au obţinut votul majorităţii consilierilor în funcţie.

(6)În situaţia în care nu s-a întrunit majoritatea prevăzută de lege, se organizează un al doilea tur de scrutin, în aceeaşi şedinţă, la care vor participa candidaţii situaţi pe primele trei locuri. La al doilea tur de scrutin sunt declaraţi aleşi vicepreşedinţi, consilierii judeţeni care au obţinut cel mai mare număr de voturi.

(6)În caz de balotaj, se va proceda la un nou tur de scrutin la care vor participa numai candidaţii care se află în această situaţie. Va fi declarat ales, candidatul care a obţinut cele mai multe voturi.

(7)Rezultatul alegerii Președintelui și Vicepreşedinţilor Consiliului Judeţean Argeş se consemnează în hotărâre.

(8)Hotărârile se semnează de Preşedintele Consiliului Judeţean Argeş şi se contrasemnează de Secretarul Judeţului Argeş.

(9)Buletinele de vot utilizate pentru alegerea președintelui și vicepreşedinţilor se depun în dosarul şedinţei de constituire**.**

**Art.20. –** Președintele și **v**icepreşedinţii Consiliului Judeţean Argeş îşi păstrează calitatea de consilier judeţean.

Capitolul III - COMISIILE DE SPECIALITATE ALE CONSILIULUI JUDEŢEAN ARGEŞ

Art.21. - (1) După constituire, Consiliul Judeţean Argeş stabileşte şi organizează, în condiţiile legii, comisii de specialitate pe principalele domenii de activitate:

a) buget, finanţe şi administrarea domeniului public şi privat al judeţului;

b) juridic;

c) amenajarea teritoriului şi urbanism;

d) cultură, culte, educaţie, tineret şi sport;

e) sănătate, protecţie socială şi protecţia copilului;

f) servicii publice, turism şi protecţia mediului;

g) strategii, programe de dezvoltare economico-socială şi relaţii externe;

h) relaţii cu societatea civilă şi servicii publice deconcentrate.

(2) Domeniile de activitate în care se pot organiza comisii de specialitate, numărul şi denumirea acestora, numărul membrilor fiecărei comisii şi modul de stabilire a locurilor ce revin fiecărui grup de consilieri sau consilieri independenţi, precum şi componenţa nominală a acestora se stabilesc prin hotărâre a consiliului judetean, cu respectarea configuraţiei politice de la ultimele alegeri locale. Numărul membrilor unei comisii este întotdeauna impar.

(3) Pot fi membri ai comisiilor de specialitate numai consilierii judeţeni.

Art. 22. - (1)  Comisiile de specialitate lucrează în plen şi deliberează cu votul majorităţii simple a membrilor lor.

  (2) Participarea membrilor comisiei la şedinţele acesteia este obligatorie. Dacă absenţele continuă, fără a fi motivate, preşedintele comisiei poate propune consiliului județean aplicarea sancţiunilor prevăzute la art. 233 din OUG nr.57/2019.

 (3) Comisia poate invita să participe la şedinţele sale specialişti din cadrul aparatului de specialitate al consiliului județean sau din afara acestuia. Au dreptul să participe la şedinţele comisiei şi iniţiatorii propunerilor ce stau la baza lucrărilor comisiei. Comisia poate invita şi alte persoane care să participe la dezbateri.

 (4) Şedinţele comisiei de specialitate sunt, de regulă, publice.

(5) Comisia poate hotărî ca unele şedinţe sau dezbaterea unor puncte de pe ordinea de zi să se desfăşoare cu uşile închise.

Art. 23. **–** (1) Numărul locurilor ce revine fiecărui grup de consilieri sau consilierilor independenţi în fiecare comisie de specialitate se stabileşte de către Consiliul Judetean Arges, cu respectarea configuraţiei politice de la ultimele alegeri locale.

(2) Nominalizarea membrilor fiecărei comisii se face de fiecare grup de consilieri, iar a consilierilor independenţi de către consiliul judetean, avându-se în vedere, de regulă, opţiunea acestora, pregătirea lor profesională şi domeniul în care îşi desfăşoară activitatea.

(3) În funcţie de numărul membrilor consiliului, un consilier poate face parte din cel puţin o comisie şi din cel mult 3 comisii, dintre care una este comisia de bază.

Art.24. – Operaţiunile desfăşurate în cadrul procedurii de constituire a comisiilor de specialitate, domeniile de activitate în care se pot organiza comisii de specialitate, numărul şi denumirea acestora, numărul membrilor fiecărei comisii şi modul de stabilire a locurilor ce revin fiecărui grup de consilieri sau consilieri independenţi, precum şi componenţa nominală a acestora se stabilesc prin hotărâre a consiliului judetean, cu respectarea configuraţiei politice de la ultimele alegeri locale. Numărul membrilor unei comisii este întotdeauna impar.

Art. 25. – Comisiile de specialitate îşi aleg, prin votul deschis al majorităţii absolute a consilierilor judeteni ce o compun, câte un preşedinte şi câte un secretar.

Art.26. - (1) Comisiile de specialitate au următoarele atribuţii principale:

a) analizează proiectele de hotărâri ale consiliului judetean din domeniul lor de activitate;  
     b) întocmesc avize asupra proiectelor de hotărâri şi asupra problemelor analizate, pe care le prezintă consiliului judetean;

c) îndeplinesc orice alte atribuţii stabilite prin regulamentul de organizare şi funcţionare a consiliului judetean sau însărcinări date prin hotărâri ale consiliului judetean, dacă acestea au legătură cu activitatea lor.

Art. 27. - (1) Preşedintele comisiei de specialitate are următoarele atribuţii principale:

a) asigură reprezentarea comisiei în raporturile acesteia cu consiliul judetean, aparatul de specialitate al consiliului judetean, organismele prestatoare de servicii publice locale şi cu celelalte comisii;

   b) convoacă şedinţele comisiei conform procedurii prevăzute în regulamentul de organizare şi funcţionare a consiliului judetean şi informează secretarul general al Judetului Arges cu privire la data şi locul şedinţei;

  c) conduce şedinţele comisiei;

d) susţine în şedinţele consiliului judetean avizele formulate de comisie;

e)anunţă rezultatul votării, pe baza datelor comunicate de secretar;  
      f) îndeplineşte orice alte atribuţii referitoare la activitatea comisiei, prevăzute de lege, de regulamentul de organizare şi funcţionare a consiliului sau stabilite de consiliul judetean;  
    g) comunică secretarului general al Judetului Arges în termen rezonabil, până la finalul fiecărei luni calendaristice, prezenţa şi procesele-verbale ale fiecărei şedinţe ale comisiei de specialitate.  
 (2) Preşedintele comisiei de specialitate poate propune ca la lucrările comisiei să participe şi alte persoane din afara acesteia, dacă apreciază că este necesar şi poate participa la lucrările celorlalte comisii care examinează probleme ce prezintă importanţă pentru comisia pe care o conduce.

(3) Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca şi preşedintele consiliului județean. Aceştia pot aplica sancţiunile prevăzute la art. 233 alin. (1) lit. a)-d) din OUG nr.57/2019.

Art.28. - (1) Secretarul comisiei îndeplineşte următoarele atribuţii principale:

 a) efectuează apelul nominal şi ţine evidenţa participării la şedinţe a membrilor comisiei;  
     b) numără voturile şi îl informează pe preşedinte asupra cvorumului necesar pentru emiterea fiecărui aviz şi asupra rezultatului votării;

 c) asigură redactarea avizelor, a proceselor-verbale şi a altor documente prevăzute de lege;  
     d) îndeplineşte orice alte sarcini prevăzute de regulamentul de organizare şi funcţionare a consiliului judetean sau însărcinări stabilite de comisie sau de către preşedintele acesteia.

(2) Secretarul comisiei îndeplineşte orice alte sarcini stabilite de comisie sau de către preşedinte.

Art.29. - (1) Convocarea şedinţelor comisiei se face de către preşedintele acesteia cu cel puţin 3 zile înainte sau de îndată, în situaţia şedinţelor convocate în condiţiile art. 134 alin. (4) din O.U.G. nr.57/2019.

(2) Ordinea de zi se aprobă de comisie la propunerea preşedintelui. Oricare dintre membrii comisiei poate cere includerea pe ordinea de zi a unor probleme.

(3) Participarea membrilor comisiei la şedinţele acesteia este obligatorie.

(4) Dacă absenţele continuă, fără a fi motivate, preşedintele comisiei poate propune consiliului local aplicarea sancţiunilor prevăzute la art. 233 O.U.G. nr.57/2019

(5) Prezenţa consilierilor județeni la şedinţă este obligatorie, cu excepţia cazului în care aceştia absentează motivat. Absenţa este considerată motivată dacă se face dovada că aceasta a intervenit din cauza:

 a) unei boli care a necesitat spitalizarea sau a unei stări de sănătate pentru care s-a eliberat certificat de concediu medical;

 b) unei deplasări în străinătate;

c) unor evenimente de forţă majoră;

d) în cazul decesului soţiei/soţului consilierului local sau al unei rude de până la gradul al II-lea a consilierului județean ales ori al soţiei/soţului acestuia, inclusiv;

 e) concediu de odihnă.

Art.30. – Şedinţele comisiilor de specialitate se desfăşoară înaintea şedinţelor consiliului judetean, atunci când ordinea de zi a şedinţei acestuia cuprinde sarcini sau proiecte de hotărâri asupra cărora i se solicită avizul.

Art.31. - (1) Pentru dezbaterea proiectelor de hotărâri sau a celorlalte probleme repartizate comisiei de către secretarul general al Judetului Arges, preşedintele acesteia desemnează un consilier judetean care prezintă în cadrul şedinţei proiectele şi, după caz, celelalte probleme aflate pe ordinea de zi, care nu sunt prezentate de iniţiator.

(2) Secretarul comisiei sau, în lipsa acestuia, consilierul judetean desemnat în conformitate cu alin. (1) întocmeşte avizul, cu caracter consultativ, al comisiei, pe baza amendamentelor şi a propunerilor formulate de membrii acesteia, care au fost aprobate cu majoritatea voturilor consilierilor judeteni prezenţi.

(3) Avizele întocmite de comisie cuprind separat, cu motivarea necesară, atât amendamentele şi propunerile acceptate, cât şi cele respinse.

(4) Avizele întocmite sunt prezentate secretarului general al Judetului Arges, care asigură transmiterea acestora către consilierii judeteni, cel mai târziu înainte de aprobarea ordinii de zi.

Art.32. – Votul în comisii este, de regulă, deschis. În anumite situaţii comisia poate hotărî ca votul să fie secret, stabilind, de la caz la caz, şi modalitatea de exprimare a acestuia.

Art.33. - (1) Lucrările şedinţelor comisiei se consemnează, prin grija secretarului acesteia, într-un proces-verbal. După încheierea şedinţei, procesul-verbal este semnat de către preşedintele şi secretarul comisiei.

(2) Preşedintele poate încuviinţa ca procesele-verbale ale şedinţelor să fie consultate de alte persoane interesate care nu au participat la şedinţă, cu excepţia proceselor-verbale întocmite în şedinţele ale căror lucrări s-au desfăşurat cu uşile închise.

Art.34. - Comisiile de specialitate îndeplinesc următoarele atribuţii principale în domeniul lor de activitate, după cum urmează:

1. **Comisia Buget – Finanţe, Studii, Prognoze, Relaţii Internaţionale**

**Analizează şi avizează:**

* proiectele de hotărâre privind aprobarea, rectificarea sau modificarea bugetului propriu al judeţului;
* proiectele de hotărâre privind împrumuturile, virările de credite, modul de utilizare a rezervei bugetare şi contul de încheiere a exerciţiului bugetar;
* proiectele de hotărâre privind aprobarea bugetelor de venituri şi cheltuieli ale instituţiilor şi serviciilor publice de interes judeţean, finanţate integral sau parţial de la bugetul propriu al judeţului;
* proiectele de hotărâri privind repartizarea pe comune, oraşe şi municipii a cotei din sumele defalcate din unele venituri ale bugetului de stat sau din alte surse, în condiţiile legii;
* proiectele de hotărâre privind stabilirea de impozite şi taxe locale, precum şi taxe speciale;
* proiectul programului de investiţii al consiliului judeţean şi documentaţiile tehnico-economice pentru realizarea unor obiective de investiţii a căror aprobare intră în competenţa consiliului judeţean;
* propunerile privind organigrama şi numărul de personal din aparatul propriu de specialitate al consiliului judeţean, a instituţiilor şi serviciilor publice de interes judeţean, precum și a regiilor;
* proiectele de hotărare privind darea în administrare, concesionarea sau închirierea bunurilor proprietate publică a judeţului sau, după caz, a serviciilor publice de interes judeţean; proiectele de hotărare cu privire la vânzarea, concesionarea şi închirierea bunurilor din domeniul privat al judeţului; proiectele de hotărare cu privire la cumpărarea unor bunuri şi determinarea regimului juridic aplicabil acestora;
* proiectele de hotărâre privind privatizarea societăţilor comerciale pe care le-a înfiinţat;
* proiectele de hotărâre privind asigurarea condiţiilor materiale şi financiare în vederea bunei funcţionări a instituţiilor de cultură, a instituţiilor şi serviciilor publice de educaţie, ocrotirea sănătăţii şi asistenţă socială, precum şi a altor activităţi;
* propunerile făcute de comune şi oraşe în vederea elaborării de programe şi prognoze de dezvoltare economico-socială sau pentru refacerea şi protecţia mediului înconjurător, pe care le prezintă consiliului judeţean spre analiză.
* cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean;
* înfrăţirea judeţului Argeş cu unităţi administrativ-teritoriale din alte ţări;
* cooperarea sau asocierea cu alte unităţi administrativ teritoriale din ţară ori din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
* Solicită aparatului de specialitate ori de câte ori este nevoie, situații financiare ale Consiliului Judetean Arges cât și ale instituțiilor subordonate acestuia (venituri și cheltuieli, execuții bugetare, extrase de cont, alte situații.)

**2.Comisia de Amenajare a Teritoriului, Urbanism şi Investiţii**

**Analizează şi avizează:**

* proiectele de hotărâre referitoare la înfiinţarea de regii, servicii publice, instituţii şi societăţi comerciale, subordonate consiliului judeţean, organigramele şi numărul de personal ale acestora;
* proiectele de hotărâre privind stabilirea de taxe speciale pentru activităţi desfăşurate de serviciile publice de interes judeţean şi instituţiile aflate sub autoritatea consiliului judeţean;
* proiectele de hotărâre privind asocierea cu consiliile locale pentru realizarea de lucrări şi servicii publice de interes comun;
* proiectele de hotărare privind instituirea de norme orientative pentru regii, societăţile comerciale aflate sub autoritatea consiliului judeţean;
* proiectele de organizare şi amenajare a teritoriului judeţului, precum şi de dezvoltare urbanistică generală a judeţului şi a unităţilor administrativ-teritoriale componente;
* documentaţiile tehnico-economice privind lucrările de construcţii sau reparaţii a obiectivelor de investiţii publice de interes judeţean;
* propunerile privind declararea utilităţii publice a unor lucrări de interes local în vederea declanşării acţiunilor de expropriere;
* proiecte de hotarari cu privire la asigurarea construirii, intreținerii și modernizării drumurilor, podurilor, precum și a întregii infrastructuri a căilor de comunicații de interes judetean;
* programele anuale de întreţinere şi modernizare a reţelei judeţene de drumuri şi poduri;
* prezintă propuneri consiliului judeţean pentru nominalizarea monumentelor istorice şi de arhitectură de interes judeţean şi măsurile de protejare, conservare şi punere în valoare a acestora, în colaborare cu Comisia pentru Cultură, Educaţie, Tineret şi Sport.

**3.Comisia pentru Sănătate, Protecție Socială și a Mediului**

**Analizează si avizează :**

* proiectele de hotărâri cu privire la asigurarea condițiilor materiale și financiare necesare în vederea bunei funcționari a instituțiilor de asistență sociala și protecție a copilului;
* proiectele de hotărâri cu privire la înființarea, desființarea sau comasarea instituțiilor publice din domeniul protecției sociale;
* proiectele de hotărâri cu privire la alte probleme privind protecția socială;
* proiectele de hotărâri privind participarea și/sau finanțarea alături de alte autorități publice la acțiuni în domeniul sănătății;
* proiecte de hotărâri cu privire la asigurarea condițiilor materiale și financiare necesare în vederea bunei funcționari a instituțiilor și serviciilor publice de sănătate ;
* analizează și avizează proiectele de hotărâri din domeniul activității de sănătate care urmeaza a fi supuse aprobării Consiliului județean;
* analizeaza amplasarea unităților sanitare și propune consiliului județean înfiintarea de noi unități, acolo unde acest lucru se impune;
* proiectele de hotărare prin care se stabilesc măsuri de protecţie a mediului şi amplasarea de noi obiective economice cu respectarea normelor de protecţie a mediului;
* analizează gradul de igienizare a localităţilor, calitatea surselor de apă, asigurarea calităţii aerului, modul de colectare şi depozitare a rezidurilor menajere şi industriale şi propune, după caz, consiliului judeţean sau consiliilor locale măsuri în vederea îndepărtării factorilor poluanţi;
* monitorizarea proiectelor unitaţilor administrativ-teritoriale privind protecţia mediului înconjurător;

**4. Comisia pentru Cultură, Educaţie, Tineret şi Sport**

**Analizează şi avizează:**

* proiectele de hotărâre din domeniul activităţii ştiinţifice, de invăţămant, cultură, culte, sportive şi de turism;
* programele anuale privind manifestările ştiinţifice şi culturale, de învăţămant, propuse de instituţiile publice aflate sub autoritatea consiliului judeţean;
* analizează activitatea instituţiilor publice de cultură aflate sub autoritatea consiliului judeţean şi prezintă plenului consiliului judeţean informări asupra activităţii acestor instituţii;
* efectuează verificări şi analize privind dotarea bazei materiale a învăţământului, culturii, sportive şi de turism şi avansează consiliului judeţean şi autorităţilor locale implicate propuneri şi, respectiv, recomandări de eliminare a neajunsurilor constatate;
* participă impreună cu Comisia de Amenajare a Teritoriului si Investiţii la măsurile de protecţie, conservare şi punere în valoare a monumentelor istorice şi de arhitectură.

**5. Comisia Juridică, Administraţie Publică**

**Analizează şi avizează:**

* toate proiectele de hotărâre ce urmează a fi trimise spre dezbatere şi adoptare consiliului judeţean;
* colaborează cu celelalte comisii de specialitate ale consiliului judeţean în vederea fundamentării din punct de vedere juridic a proiectelor de hotărare şi a programelor de măsuri care urmează a fi supuse dezbaterii şi adoptării consiliului judeţean;
* efectuează studii privind: gradul de cunoaştere a legilor cu caracter general de către populaţie şi de respectare a drepturilor şi libertăţilor fundamentale ale cetăţenilor; modul de organizare a activităţii privind relaţiile cu publicul de către autorităţile locale şi instituţiile publice; asigurarea pazei bunurilor, ordinii publice şi liniştii locuitorilor;
* pe baza constatărilor rezultate, prezintă consiliului judeţean informări, concluzii, sinteze, cuprinzand şi măsuri de eliminare a neajunsurilor.

**6. Comisia pentru Atragerea Fondurilor Europene, Investiții, IMM-uri, Turism**

**Analizează şi avizează:**

* studii şi proiecte pentru dezvoltarea turismului;
* propunerile făcute de comune şi oraşe în vederea elaborării de programe şi proiecte de dezvoltare economico-socială sau pentru refacerea şi protecţia mediului înconjurător, pe care le prezintă consiliului judeţean spre analiză.
* documentaţiile tehnico-economice aferente proiectelor de infrastructură și infrastructura rutiera, turism, achiziționare de utilaje realizate prin fonduri nerambursabile .
* Proiectele de conservare şi punere în valoare a monumentelor istorice şi de arhitectură prin accesarea de fonduri europene.
* strategiile de dezvoltare rurală a unităţilor administrativ-teritoriale.

**Art.35. -** (1)Consiliul Județean Argeș poate hotărî organizarea unor comisii speciale de analiză şi verificare formate din consilieri județeni, pe perioadă determinată, la propunerea unei treimi din numărul consilierilor județeni în funcţie sau a președintelui consiliului județean. Componenţa, obiectivele şi perioada de desfăşurare a activităţilor acestora se stabilesc prin hotărâre a consiliului județean. Membrii comisiei acţionează în limitele stabilite prin hotărâre.  
     (2) Comisia de analiză şi verificare prezintă consiliului județean ori președintelui consiliului județean, după caz, la termenul stabilit de acesta, raportul întocmit în urma analizelor şi verificărilor efectuate. Raportul cuprinde, dacă este cazul, propuneri concrete de îmbunătăţire a activităţii în domeniul supus analizei sau verificării.

  (3) Consiliul Județean Argeș poate organiza, din proprie iniţiativă sau din iniţiativa președintelui consiliului județean, după caz, comisii mixte formate din consilieri județeni, funcţionari publici şi alţi specialişti, pe perioadă determinată. Componenţa comisiilor mixte, obiectivele şi perioada de desfăşurare a activităţii acestora se stabilesc prin hotărâre a consiliului județean. Şedinţele comisiilor mixte sunt publice.

**Capitolul IV - ATRIBUŢIILE CONSILIULUI JUDEŢEAN ARGEŞ, ALE PREŞEDINTELUI, VICEPREŞEDINŢILOR ŞI ALE SECRETARULUI JUDEŢULUI**

**Secţiunea 1. Atribuţiile Consiliului Judeţean Argeş**

**Art.36. -** (1)Consiliul Judeţean Argeş îndeplineşte următoarele categorii principale de atribuţii:

a) atribuţii privind înfiinţarea, organizarea şi funcţionarea aparatului de specialitate al consiliului judeţean, ale instituţiilor publice de interes judeţean şi ale societăţilor şi regiilor autonome de interes judeţean;

 b) atribuţii privind dezvoltarea economico-socială a judeţului;

  c) atribuţii privind administrarea domeniului public şi privat al judeţului;

   d) atribuţii privind gestionarea serviciilor publice de interes judeţean;

 e) atribuţii privind cooperarea interinstituţională pe plan intern şi extern;

 f) alte atribuţii prevăzute de lege.

 (2) În exercitarea atribuţiilor prevăzute la alin. (1) lit. a), consiliul judeţean:  
     a) alege din rândul consilierilor judeţeni 2 vicepreşedinţi, la propunerea preşedintelui sau a consilierilor judeţeni;

   b) hotărăşte înfiinţarea sau reorganizarea de instituţii, servicii publice, societăţi şi regii autonome, în condiţiile legii;

  c) aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean;  
    d) exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.

 (3) În exercitarea atribuţiilor prevăzute la alin. (1) lit. b), consiliul judeţean:  
     a) aprobă, la propunerea preşedintelui consiliului judeţean, bugetul judeţului, virările de credite, modul de utilizare a rezervei bugetare şi contul de încheiere a exerciţiului bugetar. Dispoziţiile art. 129 alin. (4) din O.U.G nr.57/2019, se aplică în mod corespunzător;

 b) aprobă, la propunerea preşedintelui consiliului judeţean, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare în numele judeţului, în condiţiile legii;

 c) stabileşte şi aprobă impozite şi taxe, în condiţiile legii;

  d) adoptă strategii, prognoze şi programe de dezvoltare economico-socială şi de mediu a judeţului sau din proprie iniţiativă, pe baza propunerilor primite de la consiliile locale; dispune, aprobă şi urmăreşte, în cooperare cu autorităţile administraţiei publice locale comunale, orăşeneşti şi municipale interesate, măsurile necesare, inclusiv cele de ordin financiar, pentru realizarea acestora;

e) stabileşte, pe baza avizului consiliilor locale ale unităţilor administrativ-teritoriale implicate, proiectele de organizare şi amenajare a teritoriului judeţului, precum şi de dezvoltare urbanistică generală a acestuia şi a unităţilor administrativ-teritoriale componente; urmăreşte modul de realizare a acestora, în cooperare cu autorităţile administraţiei publice comunale, orăşeneşti sau municipale implicate;

f) aprobă documentaţiile tehnico-economice pentru lucrările de investiţii de interes judeţean, în limitele şi în condiţiile legii.

(4) În exercitarea atribuţiilor prevăzute la alin. (1) lit. c), consiliul judeţean:  
    a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a judeţului, după caz, precum şi a serviciilor publice de interes judeţean, în condiţiile prezentului cod;

  b) hotărăşte vânzarea, darea în administrare, concesionarea, închirierea sau darea în folosinţă gratuită a bunurilor proprietate privată a judeţului, după caz, în condiţiile legii;  
     c) atribuie, în condiţiile legii, denumiri de obiective de interes judeţean.

 (5) În exercitarea atribuţiilor prevăzute la alin. (1) lit. d), consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind:

   a) educaţia;

  b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;

   c) sănătatea;

    d) cultura;

  e) tineretul;

 f) sportul;

 g) ordinea publică;

 h) situaţiile de urgenţă;

   i) protecţia şi refacerea mediului;

 j) conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale;

  k) evidenţa persoanelor;

 l) podurile şi drumurile publice;

 m) serviciile comunitare de utilitate publică de interes judeţean;

 n) turism;

 o) dezvoltare rurală;

 p) dezvoltare economică;

q) alte servicii publice stabilite prin lege.

     (6) În exercitarea atribuţiilor prevăzute la alin. (1) lit. d), consiliul judeţean:

 a) sprijină, în condiţiile legii, activitatea cultelor religioase;

  b) emite avizele, acordurile şi autorizaţiile date în competenţa sa prin lege;

c) acordă asistenţă tehnică în domenii specifice, în condiţiile legii, unităţilor administrativ-teritoriale din judeţ, la cererea acestora.  
     (7) În exercitarea atribuţiilor prevăzute la alin. (1) lit. e), consiliul judeţean:  
     a) hotărăşte, în condiţiile legii, cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean;

     b) hotărăşte, în condiţiile legii, înfrăţirea judeţului cu unităţi administrativ-teritoriale din alte ţări;

 c) hotărăşte, în condiţiile legii, cooperarea sau asocierea cu alte unităţi administrativ-teritoriale din ţară ori din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.  
 (8) În exercitarea atribuţiilor prevăzute la alin. (1) lit. b) şi d), consiliul judeţean:  
     a) poate asigura, în tot sau în parte, cu acordul titularului dreptului de proprietate sau al celui de administrare, lucrările şi fondurile necesare pentru reabilitarea, dotarea şi funcţionarea clădirilor în care îşi desfăşoară activitatea autorităţi sau instituţii publice a căror activitate prezintă un interes judeţean. Bunurile achiziţionate pentru dotări rămân în proprietatea judeţului;  
     b) poate asigura, în tot sau în parte, cu acordul instituţiei sau autorităţii publice titulare a dreptului de proprietate sau de administrare, lucrări de amenajare, dotare şi întreţinere a clădirilor sau terenurilor aflate în proprietatea publică sau privată a statului, în scopul creşterii nivelului de atractivitate turistică a unităţii administrativ-teritoriale, cu condiţia ca, prin acordul   
    exprimat, titularul dreptului să permită accesul publicului în spaţiile astfel îmbunătăţite pe o perioadă de minimum 5 ani. Bunurile achiziţionate pentru dotări rămân în proprietatea judeţului.

**Secţiunea 2. Rolul si atribuţiile Preşedintelui, Vicepreşedinţilor şi Secretarului Judeţului Argeş**

Art.37. Rolul preşedintelui consiliului judeţean:

 (1) Preşedintele Consiliului Judeţean Arges reprezintă judeţul în relaţiile cu celelalte autorităţi publice, cu persoanele fizice şi juridice române şi străine, precum şi în justiţie.

    (2) Preşedintele consiliului judeţean răspunde în faţa alegătorilor de buna funcţionare a administraţiei judeţene.

  (3) Aparatul de specialitate al consiliului judeţean este subordonat preşedintelui consiliului judeţean.  
     (4) Preşedintele consiliului judeţean asigură respectarea prevederilor Constituţiei, punerea în aplicare a legilor, a decretelor Preşedintelui României, a hotărârilor şi ordonanţelor Guvernului, a hotărârilor consiliului judeţean, precum şi a altor acte normative.

**Art.38.** - (1) Preşedintele Consiliului Judeţean Argeş îndeplineşte, în condiţiile legii, următoarele categorii principale de atribuţii:

   a) atribuţii privind funcţionarea aparatului de specialitate al consiliului judeţean, a instituţiilor publice de interes judeţean şi a societăţilor şi regiilor autonome de interes judeţean;  
     b) atribuţii privind relaţia cu consiliul judeţean;

 c) atribuţii privind bugetul judeţului;

d) atribuţii privind relaţia cu alte autorităţi ale administraţiei publice locale;

     e) atribuţii privind serviciile publice de interes judeţean;

f) alte atribuţii prevăzute de lege.

   (2) În exercitarea atribuţiilor prevăzute la alin. (1) lit. a), preşedintele consiliului judeţean:  
     a) întocmeşte şi supune spre aprobare consiliului judeţean regulamentul de organizare şi funcţionare a acestuia, organigrama, statul de funcţii şi regulamentul de organizare şi funcţionare a aparatului de specialitate, precum şi ale instituţiilor publice de interes judeţean şi ale societăţilor şi regiilor autonome de interes judeţean;

b) numeşte, sancţionează şi dispune suspendarea, modificarea şi încetarea raporturilor de serviciu sau, după caz, a raporturilor de muncă, în condiţiile legii, pentru personalul din cadrul aparatului de specialitate al consiliului judeţean şi pentru conducătorii instituţiilor şi serviciilor publice de interes judeţean.

(3) În exercitarea atribuţiilor prevăzute la alin. (1) lit. b), preşedintele consiliului judeţean:

 a) conduce şedinţele consiliului judeţean şi dispune măsurile necesare pentru pregătirea şi desfăşurarea în bune condiţii a acestora;

  b) prezintă consiliului judeţean, anual sau la cerere, rapoarte cu privire la modul de îndeplinire a atribuţiilor sale şi a hotărârilor consiliului judeţean.

  (4) În exercitarea atribuţiilor prevăzute la alin. (1) lit. c), preşedintele consiliului judeţean:  
    a) exercită funcţia de ordonator principal de credite;

 b) întocmeşte proiectul bugetului judeţului şi contul de încheiere a exerciţiului bugetar şi le supune spre aprobare consiliului judeţean, în condiţiile şi la termenele prevăzute de lege;  
     c) urmăreşte modul de realizare a veniturilor bugetare şi propune consiliului judeţean adoptarea măsurilor necesare pentru încasarea acestora la termen;  
     d) iniţiază, cu aprobarea consiliului judeţean, negocieri pentru contractarea de împrumuturi şi emisiuni de titluri de valoare în numele judeţului.

(5) În exercitarea atribuţiilor prevăzute la alin. (1) lit. d), preşedintele consiliului judeţean:  
     a) îndrumă metodologic, prin aparatul de specialitate al consiliului judeţean, activităţile de stare civilă şi autoritate tutelară desfăşurate în comune, oraşe şi municipii;  
     b) poate acorda, fără plată, prin aparatul de specialitate al consiliului judeţean, sprijin, asistenţă tehnică, juridică şi de orice altă natură, consiliilor locale sau primarilor, la cererea expresă a acestora.

 (6) În exercitarea atribuţiilor prevăzute la alin. (1) lit. e), preşedintele consiliului judeţean:  
     a) coordonează realizarea serviciilor publice de interes judeţean furnizate prin intermediul aparatului de specialitate al consiliului judeţean sau prin intermediul organismelor prestatoare de servicii publice de interes judeţean;

 b) ia măsuri pentru organizarea executării şi executarea în concret a activităţilor din domeniile prevăzute la art. 173 alin. (5) şi (6);

 c) ia măsuri pentru asigurarea inventarierii, evidenţei statistice, inspecţiei şi controlului furnizării serviciilor publice de interes judeţean prevăzute la art. 173 alin. (5) şi (6) din O.U.G. nr.57/2019, precum şi a bunurilor din domeniul public şi privat al judeţului;

d) emite avizele, acordurile şi autorizaţiile date în competenţa sa, prin lege;  
     e) coordonează şi controlează organismele prestatoare de servicii publice de interes judeţean, înfiinţate de consiliul judeţean şi subordonate acestuia;

  f) coordonează şi controlează realizarea activităţilor de investiţii şi reabilitare a infrastructurii judeţene.

 (7) Preşedintele consiliului judeţean poate delega, prin dispoziţie, atribuţiile prevăzute la alin. (6) vicepreşedinţilor, conducătorilor compartimentelor funcţionale sau personalului din aparatul de specialitate, administratorului public, secretarului general al judeţului, precum şi conducătorilor instituţiilor şi serviciilor publice de interes judeţean. Prevederile art. 157 din O.U.G. nr.57/2019, se aplică în mod corespunzător.

 (8) În situaţii de urgenţă sau de forţă majoră, preşedintele consiliului judeţean, în calitatea sa de vicepreşedinte al comitetului pentru situaţii de urgenţă, colaborează cu prefectul judeţului.  
    (9) Preşedintele consiliului judeţean poate fi membru în autoritatea teritorială de ordine publică.

**Art.39. -** În exercitarea atribuţiilor sale, Preşedintele Consiliului Judeţean Argeş emite dispoziţii cu caracter normativ sau individual. Dispozitiile cu caracter normativ devin obligatorii de la data aducerii lor la cunostinta publica, iar cele cu caracter individual produc efecte juridice de la data comunicarii catre persoanele carora li se adreseaza.

**Art.40. -** (1) În caz de vacanţă a funcţiei de preşedinte al consiliului judeţean, de suspendare a mandatului preşedintelui consiliului judeţean, precum şi în situaţiile de imposibilitate de exercitare a mandatului, atribuţiile acestuia sunt exercitate de drept de unul dintre vicepreşedinţi, desemnat de consiliul judeţean, prin vot secret, cu majoritate absolută, cu respectarea drepturilor şi obligaţiilor corespunzătoare funcţiei de preşedinte al consiliului judeţean.

    (2) În situaţia în care sunt suspendaţi din funcţie, în acelaşi timp, atât preşedintele consiliului judeţean, cât şi vicepreşedinţii consiliului judeţean, precum şi în situaţiile de imposibilitate de exercitare de către aceştia a mandatului, consiliul judeţean deleagă un consilier judeţean care îndeplineşte atât atribuţiile preşedintelui consiliului judeţean, cât şi pe cele ale vicepreşedinţilor consiliului judeţean, până la încetarea situaţiei respective, cu respectarea drepturilor şi obligaţiilor corespunzătoare funcţiei de preşedinte al consiliului judeţean. Pe perioada exercitării atribuţiilor de preşedinte al consiliului judeţean, precum şi de vicepreşedinte al consiliului judeţean, consilierul judeţean beneficiază de o unică indemnizaţie lunară egală cu cea a funcţiei de vicepreşedinte al consiliului judeţean.

**Art.41. –** (1) Secretarul general al Judetului Arges este funcţionar public de conducere, cu studii superioare juridice, administrative sau ştiinţe politice, ce asigură respectarea principiului legalităţii în activitatea de emitere şi adoptare a actelor administrative, stabilitatea funcţionării aparatului de specialitate al consiliului judeţean, continuitatea conducerii şi realizarea legăturilor funcţionale între compartimentele din cadrul acestora.

(2) Secretarul general al Judetului Arges nu poate fi soţ, soţie sau rudă până la gradul al II-lea cu cu preşedintele sau vicepreşedintele consiliului judeţean, sub sancţiunea eliberării din funcţie.  
      (3) Secretarul general al Judetului Arges nu poate fi membru al unui partid politic, sub sancţiunea destituirii din funcţie.

      (4) Secretarul general al Judetului Arges îndeplineşte, în condiţiile legii, următoarele atribuţii:

 a) avizează proiectele de hotărâri şi contrasemnează pentru legalitate dispoziţiile preşedintelui consiliului judeţean, hotărârile consiliului judeţean;

 b) participă la şedinţele consiliului judeţean;

 c) asigură gestionarea procedurilor administrative privind relaţia dintre consiliul judeţean şi preşedintele acestuia, precum şi între aceştia şi prefect;

d) coordonează organizarea arhivei şi evidenţa statistică a hotărârilor consiliului judeţean şi a dispoziţiilor preşedintelui consiliului judeţean;

 e) asigură transparenţa şi comunicarea către autorităţile, instituţiile publice şi persoanele interesate a actelor prevăzute la lit. a);

  f) asigură procedurile de convocare a consiliului judeţean, şi efectuarea lucrărilor de secretariat, comunicarea ordinii de zi, întocmirea procesului-verbal al consiliului judeţean, şi redactarea hotărârilor consiliului judeţean;

g) asigură pregătirea lucrărilor supuse dezbaterii consiliului judeţean, şi comisiilor de specialitate ale acestuia;

 h) poate atesta, prin derogare de la prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, actul constitutiv şi statutul asociaţiilor de dezvoltare intercomunitară din care face parte unitatea administrativ-teritorială în cadrul căreia funcţionează;  
     i) poate propune preşedintelui consiliului judeţean înscrierea unor probleme în proiectul ordinii de zi a şedinţelor ordinare ale consiliului judeţean;

  j) efectuează apelul nominal şi ţine evidenţa participării la şedinţele consiliului judeţean a consilierilor judeţeni;

k) numără voturile şi consemnează rezultatul votării, pe care îl prezinta preşedintelui consiliului judeţean sau, după caz, înlocuitorului de drept al acestuia;

 l) informează preşedintele consiliului judeţean sau, după caz, înlocuitorul de drept al acestuia, cu privire la cvorumul şi la majoritatea necesare pentru adoptarea fiecărei hotărâri a consiliului judeţean;

 m) asigură întocmirea dosarelor de şedinţă, legarea, numerotarea paginilor, semnarea şi ştampilarea acestora;

 n) urmăreşte ca la deliberarea şi adoptarea unor hotărâri ale consiliului judeţean să nu ia parte consilierii judeţeni care se încadrează în dispoziţiile art. 228 alin. (2) din O.U.G nr.57.2019; informează preşedintele de şedinţă, sau, după caz, înlocuitorul de drept al acestuia cu privire la asemenea situaţii şi face cunoscute sancţiunile prevăzute de lege în asemenea cazuri;  
     o) certifică conformitatea copiei cu actele originale din arhiva unităţii/subdiviziunii administrativ-teritoriale;  
      p) alte atribuţii prevăzute de lege sau însărcinări date prin acte administrative de consiliul judeţean sau de preşedintele consiliului judeţean, după caz.

  (5) Prin derogare de la prevederile art. 21 alin. (2) din Legea nr. 273/2006 privind finanţele publice locale, cu modificările şi completările ulterioare, în situaţiile prevăzute la art. 147 alin. (1) şi (2) sau, după caz, la art. 186 alin. (1) şi (2) din O.U.G nr.57/2019, secretarul general al Judetului Arges îndeplineşte funcţia de ordonator principal de credite pentru activităţile curente.

(6)Recrutarea, numirea, suspendarea, modificarea, încetarea raporturilor de serviciu şi regimul disciplinar ale secretarului general Judetului Arges se fac în conformitate cu prevederile părţii a VI-a, titlul II din O.U.G nr.57/2019

**Capitolul V - FUNCŢIONAREA CONSILIULUI JUDEŢEAN ARGEŞ**

**Secţiunea 1. Exercitarea mandatului de către Preşedinte, vicepreşedinţi şi consilieri judeţeni**

**Art.42. -** În asigurarea liberului exerciţiu al mandatului lor, Preşedintele Consiliului Judeţean Argeş, vicepresedintii consiliului judetean şi consilierii judeţeni îndeplinesc o funcţie de autoritate publică.

***A .Exercitarea mandatului de către consilierii judeţeni***

**Art.43. -** Participarea consilierilor judeţeni la activitatea Consiliului Judeţean Argeş are caracter public şi legitim, fiind în acord cu interesele generale ale judeţului Argeş.

**Art.44. -** Consilierii judeţeni îşi exercită drepturile şi îşi îndeplinesc îndatoririle pe întreaga durată a mandatului pentru care au fost aleşi. Mandatul consilierului judeţean este de 4 ani şi se exercită în condiţiile legii.

**Art.45. -** (1)Consilierii judeţeni validaţi intră în dreptul deplinei exercitări a mandatului de la data declarării ca legal constituit a Consiliului Judeţean Argeş.

(2)Consilierii validaţi după şedinţa de constituire, intră în exerciţiul mandatului de consilier după depunerea jurământului.

**Art.46.** - (1)În exercitarea mandatului, consilierii judeţeni sunt în serviciul colectivităţii judeţene.

(2) Preşedintele Consiliului Judeţean Argeş, prin intermediul Secretarului General al Judeţului Argeş, este obligat ca, în termen de 20 de zile, să pună la dispoziţia consilierilor judeţeni, la cererea acestora, informaţiile necesare în vederea îndeplinirii mandatului.

(3)După declararea ca legal constituit a Consiliului Judeţean Argeş, consilierilor judeţeni în funcţie li se eliberează o legitimaţie, semnată de Preşedinte, care atestă calitatea de membru al acestei autorităţi publice.

(4) Consilierii judeţeni primesc un semn distinctiv al calităţii lor de reprezentanţi aleşi ai judeţului Argeş, pe care au dreptul să îl poarte pe întreaga durată a mandatului.

(5)Cheltuielile pentru legitimaţia de consilier judeţean, precum şi a semnului distinctiv al calităţii acestora se suportă din bugetul judeţului Argeş. Legitimaţia şi însemnul pot fi păstrate de către consilierii judeţeni, după încetarea mandatului, cu titlu evocativ.

**Art.47. -** Schimbările survenite în activitatea consilierului judeţean, în timpul exercitării mandatului, se aduc la cunoştinţa Consiliului Judeţean Argeş în cel mult 10 zile de la data producerii acestora.

**Art.48. -**Consilierul judeţean care absentează nemotivat la două şedinţe consecutive va fi sancţionat, în condiţiile art.233 din O.U.G. nr.57/2019.

**Art.49. -** (1)Calitatea de consilier judeţean încetează la data declarării ca legal constituit a noului consiliu judeţean ales.

(2)Calitatea de consilier judeţean încetează de drept, înainte de expirarea duratei normale a mandatului, în următoarele cazuri:

a) demisie;

b) constatarea şi sancţionarea, în condiţiile Legii nr. 176/2010, cu modificările şi completările ulterioare, a unei stări de incompatibilitate;

     c) schimbarea domiciliului într-o altă unitate administrativ-teritorială, inclusiv ca urmare a reorganizării acesteia;

 d) lipsa nemotivată de la mai mult de 3 şedinţe ordinare şi/sau extraordinare consecutive ale consiliului, desfăşurate pe durata a trei luni calendaristice;

e) lipsa nemotivată de la 3 întruniri ale consiliului, convocate pe durata a 3 luni calendaristice, care determină imposibilitatea desfăşurării, în condiţiile legii, a şedinţelor ordinare şi/sau extraordinare;

f) imposibilitatea exercitării mandatului pe o perioadă mai mare de 6 luni consecutive, cu excepţia cazurilor prevăzute de lege;

 g) condamnarea, prin hotărâre judecătorească rămasă definitivă, la o pedeapsă privativă de libertate, indiferent de modalitatea de individualizare a executării pedepsei;

   h) punerea sub interdicţie judecătorească;

  i) pierderea drepturilor electorale;

  j) pierderea calităţii de membru al partidului politic sau al organizaţiei minorităţilor naţionale pe a cărei listă a fost ales;

  k) condamnarea prin hotărâre judecătorească rămasă definitivă pentru săvârşirea unei infracţiuni electorale pe durata procesului electoral în cadrul căruia a fost ales, indiferent de pedeapsa aplicată şi de modalitatea de individualizare a executării acesteia;

 l) deces.

     (3) Data încetării de drept a mandatului, în cazurile enumerate la alin. (2) lit. a), c)-f) şi l), este data apariţiei evenimentului sau a împlinirii condiţiilor care determină situaţia de încetare, după caz.

(4) Data încetării de drept a mandatului, în cazul prevăzut la alin. (2) lit. b), în situaţia în care legalitatea raportului de evaluare prin care s-a constatat starea de incompatibilitate nu a fost contestată, este data expirării perioadei în care consilierul judeţean are dreptul să conteste raportul de evaluare, în condiţiile Legii nr. 176/2010, cu modificările şi completările ulterioare.  
     (5) Data încetării de drept a mandatului în cazul prevăzut la alin. (2) lit. j) este data comunicării către prefect, secretarul general al Judetului Arges şi către consilierul judetean, a hotărârii forului competent să decidă asupra excluderii unui membru al partidului politic sau a organizaţiei cetăţenilor aparţinând minorităţilor naţionale pe a cărei listă consilierul judeţean a fost ales, în situaţia în care legalitatea acesteia nu a fost contestată.

**Art.50. – (1)** Încetarea mandatului de consilier judeţean, în cazul demisiei, se constată în prima şedinţă a consiliului desfăşurată după apariţia evenimentului şi în baza demisiei scrise înaintate secretarului general al Judetului Arges, preşedintelui consiliului judeţean, după caz.

(2) Hotărârea consiliului prin care se ia act de demisie şi se declară vacant locul consilierului judeţean, se comunică de îndată judecătoriei competente să valideze mandatul supleantului, în condiţiile art. 122 O.U.G .nr.57/2019.

**Art.51. -** (1) Încetarea mandatului de consilier judeţean în cazul schimbării domiciliului în altă unitate administrativ-teritorială poate interveni numai după efectuarea în actul de identitate al celui în cauză a menţiunii corespunzătoare, de către organul abilitat potrivit legii.

**Art.52. –**   (1) În situaţiile prevăzute la art.50 alin. (2) lit. a), c)-f) şi l) constatarea încetării de drept a mandatului de consilier judeţean, precum şi vacantarea locului de consilier judeţean se realizează printr-o hotărâre de constatare a autorităţii deliberative respective, la propunerea preşedintelui consiliului judeţean sau a oricărui alt ales local, adoptată în prima şedinţă desfăşurată după apariţia evenimentului. Hotărârea autorităţii deliberative este comunicată de îndată judecătoriei competente să valideze mandatul supleantului, în condiţiile art. 122 din O.U.G. nr.57/2019, precum şi consilierului local.

(2) Consiliul judeţean are obligaţia de a adopta hotărârea prevăzută la alin. (1) în termen de 30 de zile de la introducerea pe proiectul ordinii de zi a referatului constatator semnat de preşedintele consiliului judeţean şi de secretarul general al judeţului, după caz, cu privire la una dintre situaţiile prevăzute la art.50 alin. (2) lit. a), c)-f) şi l) . În termen de maximum 10 zile de la expirarea termenului stabilit pentru consiliul judeţean, constatarea încetării mandatului, precum şi vacantarea locului de consilier judeţean se realizează de către prefect prin ordin, în baza referatului constatator comunicat de către secretarul general Judetului Arges, în situaţia neadoptării acestei hotărâri de către consiliul judeţean;

  (3) În situaţiile prevăzute la art.50 alin. (2) lit. b), g)-k) constatarea încetării de drept a mandatului de de consilier judeţean, precum şi vacantarea locului de consilier judeţean se fac de către prefect prin ordin, în termen de maximum 30 de zile de la data înştiinţării transmise prefectului de către autoritatea responsabilă de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale sau de către instanţă, după caz.

 (4) Ordinul prefectului emis în situaţiile prevăzute la alin. (2) şi (3) se transmite de îndată judecătoriei competente să valideze mandatul supleantului, în condiţiile art. 122 din OUG nr.57/2019, consilierului judetean şi secretarului general al Judetului Arges

(5) Hotărârea consiliului are la bază, pentru situaţiile prevăzute la art.50 alin. (2) lit. a), c)-f), h) şi l), un referat constatator, întocmit în maximum 3 zile de la apariţia evenimentului şi semnat de preşedintele consiliului judeţean şi de secretarul general al judeţului. Referatul este însoţit de acte justificative.

(6) Ordinul prefectului are la bază, pentru situaţiile prevăzute la alin. (2) lit. g), i), k), înştiinţările transmise prefectului de către instanţă.

  (7) În cazul prevăzut la art.50 alin. (2) lit. j), în termen de 30 de zile de la data comunicării hotărârii forului competent să decidă asupra excluderii unui membru al partidului politic sau a organizaţiei cetăţenilor aparţinând minorităţilor naţionale pe a cărei listă consilierul judeţean a fost ales, prefectul constată, prin ordin, încetarea mandatului consilierului judeţean înainte de expirarea duratei normale a acestuia şi declară vacant locul consilierului judeţean. Ordinul prefectului se transmite de îndată judecătoriei competente să valideze mandatul supleantului, în condiţiile art. 122 din OUG nr.57/2019, consilierului judetean şi secretarului general al Judetului Arges.

 (8) În cazurile prevăzute la art.50 alin. (2) lit. c)-f) hotărârea poate fi atacată de consilierul judeţean în cauză la instanţa de contencios administrativ, în termen de 10 zile de la comunicare.

Instanţa se pronunţă în termen de cel mult 30 de zile, nefiind aplicabilă procedura de regularizare a cererii. În acest caz, procedura prealabilă nu se mai efectuează, iar hotărârea primei instanţe este definitivă.

 (9) În toate cazurile, hotărârea instanţei se comunică părţilor, prefectului şi secretarului general al unităţii/subdiviziunii administrativ-teritoriale, care are obligaţia afişării acesteia la sediul unităţii/subdiviziunii administrativ-teritoriale, în termen de maximum 2 zile de la comunicare.  
     (10) Funcţia constatată vacantă în condiţiile alin. (1)-(3) se completează cu supleantul desemnat de partidul politic, alianţa politică sau alianţa electorală respectivă, care este validat şi depune jurământul, în condiţiile art. 117 din O.U.G nr.57/2019, ulterior rămânerii definitive a hotărârii instanţei.

**Art.53. -** (1) Funcţia de consilier judeţean este incompatibilă cu:

1. funcţia de primar;
2. funcţia de prefect sau subprefect;
3. calitatea de funcţionar public sau angajat cu contract individual de muncă în aparatul propriu al al consiliului judeţean ;

d) funcţia de preşedinte, vicepreşedinte, director general, director, manager, asociat, administrator, membru al consiliului de administraţie sau cenzor la regiile autonome şi societăţile reglementate de Legea nr. 31/1990, republicată, cu modificările şi completările ulterioare, de interes judeţean ori înfiinţate sau aflate sub autoritatea consiliului judeţean sau la regiile autonome şi societăţile reglementate de Legea nr. 31/1990, republicată, cu modificările şi completările ulterioare, de interes naţional care îşi au sediul sau care deţin filiale în unitatea administrativ-teritorială respectivă, respectiv la regiile autonome şi societăţile reglementate de Legea nr. 31/1990, republicată, cu modificările şi completările ulterioare, de interes local înfiinţate sau aflate sub autoritatea consiliului local, precum şi la regiile autonome şi societăţile reglementate de Legea nr. 31/1990, republicată, cu modificările şi completările ulterioare, de interes naţional care îşi au sediul sau care deţin filiale în unitatea administrativ-teritorială respectivă, cu excepţia reprezentanţilor în adunarea generală a acţionarilor la societăţile reglementate de Legea nr. 31/1990, republicată, cu modificările şi completările ulterioare, a membrilor în consiliile de administraţie ale unităţilor şi instituţiilor de învăţământ de stat sau confesionale şi ale spitalelor publice din reţeaua autorităţilor administraţiei publice locale sau a altor reprezentanţi ai instituţiilor publice din subordinea unităţilor administrativ-teritoriale sau la care unitatea administrativ-teritorială respectivă deţine participaţie, în cazul consilierului judeţean;

  e) funcţia de preşedinte sau de secretar al adunărilor generale ale acţionarilor sau asociaţilor la o societate comercială de interes local ori la o societate comercială de interes naţional care îşi are sediul sau care deţine filiale în unitatea administrativ-teritorială respectiva;  
    f) funcţia de reprezentant al statului la o societate comercială care îşi are sediul ori care deţine filiale în unitatea administrativ-teritorială respectiva;

g) calitatea de deputat sau senator;

h) funcţia de ministru, secretar de stat, subsecretar de stat şi funcţiile asimilate acestora.

    (2) O persoană nu poate exercita în acelaşi timp un mandat de consilier local şi un mandat de consilier judeţean.

**Art.54.** - (1) Calitatea de ales local este incompatibilă şi cu calitatea de acţionar semnificativ la o societate comercială înfiinţată de Consiliul Judeţean Arges.  
    (2) Incompatibilitatea exista şi în situaţia în care soţul sau rudele de gradul I ale alesului local deţin calitatea de acţionar semnificativ la unul dintre agenţii economici prevăzuţi la alin. (1).  
    (3) Prin acţionar semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă cel puţin 10% din totalul drepturilor de vot în adunarea generală.

**Art.55. -** (1) Consilierii judeţeni care au funcţia de preşedinte, vicepreşedinte, director general, director, manager, administrator, membru al consiliului de administraţie sau cenzor ori alte funcţii de conducere precum şi calitatea de acţionar sau asociat la societăţile comerciale cu capital privat sau cu capital majoritar de stat ori cu capital al unei unităţi administrativ teritoriale nu pot încheia contracte comerciale de prestări de servicii, de executare de lucrări, de furnizare de produse sau contracte de asociere cu autorităţile administraţiei publice locale, cu instituţiile sau regiile autonome de interes local aflate în subordinea ori sub autoritatea consiliului judeţean ori cu societăţile comerciale înfiinţate de Consiliul Judeţean Argeş.

(2) Prevederile alin. (1) se aplică şi în cazul în care funcţiile sau calităţile respective sunt deţinute de soţul sau rudele de gradul I ale consilierului judeţean.

(3) Încălcarea dispoziţiilor prevăzute la alin. (1) şi (2) atrage încetarea de drept a mandatului de consilier judeţean la data încheierii contractelor.

(4) Prevederile alin. (3) nu se aplică dacă, până la emiterea ordinului de către prefect se face dovada că încălcarea dispoziţiilor prevăzute la alin. (1) şi (2) a încetat.

**Art.56.** - (1) Starea de incompatibilitate intervine numai după validarea mandatului iar în cazul prevăzut la art. 54 alin. 2, după validarea celui de-al doilea mandat, respectiv după numirea sau angajarea consilierului judeţean, ulterior validării mandatului, într-o funcţie incompatibilă cu cea de consilier judeţean.

(2) În cazul prevăzut la art. 55, incompatibilitatea cu calitatea de consilier judeţean intervine la data la care consilierul judeţean, soţul sau ruda de gradul I a acestuia devin acţionari.

(3) Consilierul judeţean poate renunţa la funcţia deţinută înainte de fi numit sau ales în funcţia care atrage starea de incompatibilitate sau în cel mult 15 zile de la numirea sau alegerea în această funcţie.

(4) În situaţia în care consilierul judeţean aflat în stare de incompatibilitate nu renunţă la una din cele două funcţii incompatibile în termenul prevăzut la alin. (3), prefectul va emite un ordin prin care constată încetarea de drept a mandatului de consilier judeţean la data împlinirii termenului de 15 zile, la propunerea secretarului judeţului Argeş care poate fi sesizat de orice persoana.

(5) Ordinul emis de prefect potrivit alin. (4) poate fi atacat la instanţa de contencios administrativ competentă.

(6) După încetarea mandatului de consilier judeţean, se va proceda la validarea mandatului unui supleant, potrivit prevederilor legii privind alegerea autorităţilor administraţiei publice locale.

**B. Exercitarea mandatului de către Preşedintele şi Vicepreşedinţii Consiliului Judeţean Argeş**

**Art.57. -** (1).Preşedintele Consiliului Judeţean Argeş îşi exercită drepturile şi îşi îndeplineşte îndatoririle ce îi revin pe întreaga durată a mandatului pentru care a fost ales.

(2)După depunerea jurământului, Preşedintelui Consiliului Judeţean Argeş i se eliberează o legitimaţie care atestă această calitate.

(3)Preşedintele Consiliului Judeţean Argeş primeşte un semn distinctiv al calităţii sale de reprezentant ales al judeţului Argeş, pe care are dreptul să îl poarte pe întreaga durată a mandatului.

**Art.58. -**  Mandatul Preşedintelui Consiliului Judeţean Argeş este de 4 ani şi se exercită, în condiţiile legii, până la depunerea jurământului de către preşedintele nou ales. Mandatul Preşedintelui Consiliului Judeţean Argeş poate fi prelungit, prin lege organică, în caz de război, calamitate naturală, dezastru sau sinistru deosebit de grav.

**Art.59.** - (1)Preşedintele Consiliului Judeţean Argeş ales în cursul unui mandat, ca urmare a vacanţei funcţiei de preşedinte al consiliului judeţean, încheie mandatul precedentei autorităţi a administraţiei publice locale.

(2)Preşedintele Consiliului Judeţean Argeş ales în urma vacantării funcţiei, îşi exercită mandatul numai până la organizarea următoarelor alegeri locale generale.

**Art.60. -** Preşedintele Consiliului Judeţean Argeş se află în imposibilitatea exercitării mandatului în situaţiile în care nu se poate prezenta efectiv la consiliul judeţean din motive de sănătate sau din alte cauze, chiar dacă acestea nu îi sunt imputabile. Prevederile art. 53 coroborate cu cele ale art.50 alin.(2) lit.e se aplică în mod corespunzător.

**Art.61. -** Vicepreşedinţii Consiliului Judeţean Argeş intră în exercitarea mandatului după declararea lor ca legal aleşi, potrivit Legii administraţiei publice locale nr.215/2001, republicată, cu modificările şi completările ulterioare.

**Art.62. -** Exercitarea mandatului de vicepreşedinte încetează odată cu expirarea mandatului Consiliului Judeţean Argeş.

**Art.63. -** Încetarea mandatului de consilier judeţean, în condiţiile art. 51 alin.(2) din prezentul Regulament, are ca efect încetarea de drept, pe aceeaşi dată, şi a mandatului de Vicepreşedinte al Consiliului Judeţean Argeş.

**Art.64. -** (1) Mandatul de Vicepreşedinte al Consiliului Judeţean Argeş, poate înceta înainte de termen, în urma eliberării sau revocării acestuia din funcţie, în condiţiile Legii nr. 215/2001, republicată, cu modificările şi completările ulterioare.

(2)Eliberarea din funcţie a Vicepreşedinţilor Consiliului Judeţean Argeş se face prin votul secret al majorităţii consilierilor judeţeni în funcţie, la propunerea a cel puţin unei treimi din numărul acestora.

(3)Eliberarea din funcţie a Vicepreşedinţilor Consiliului Judeţean Argeş nu se poate face în ultimele 6 luni ale mandatului consiliului judeţean.

**Art.65. -** Durata mandatului Vicepreşedinţilor este egală cu durata mandatului Consiliului Judeţean Argeş. În cazul în care mandatul Consiliului Judeţean Argeş încetează înainte de expirarea duratei normale de 4 ani, încetează de drept şi mandatul Vicepreşedinţilor, fără vreo altă formalitate.

**Art.66. -** Durata mandatului constituie vechime în muncă şi în specialitatea studiilor absolvite.

**Art.67. -** În cazul suspendării din funcţie a preşedintelui, precum şi în caz de vacanţă a funcţiei de preşedinte, atribuţiile ce îi sunt conferite prin prezenta lege vor fi exercitate de drept de unul dintre vicepreşedinţi, desemnat de Consiliul Judeţean Argeş, cu votul secret al majorităţii consilierilor judeţeni în funcţie.

**Art.68. -** (1) Calitatea de preşedinte încetează de drept, înainte de expirarea duratei normale a mandatului, în următoarele cazuri:

a) demisie;

b) incompatibilitate;

c) schimbarea domiciliului într-o altă unitate administrativ-teritorială;

d) condamnarea, prin hotărâre judecătorească rămasă definitivă, la o pedeapsa privativă de libertate;

e) punerea sub interdicţie judecătorească;

f) pierderea drepturilor electorale;

g) pierderea, prin demisie, a calităţii de membru al partidului politic sau al organizaţiei minorităţii naţionale pe a cărei lista a fost ales;

h) deces.

(2) Mandatul preşedintelui încetează de drept şi în următoarele situaţii:

a) dacă acesta se află în imposibilitatea exercitării funcţiei datorită unei boli grave, certificate, care nu permite desfăşurarea activităţii în bune condiţii timp de 6 luni pe parcursul unui an calendaristic;

b) dacă acesta nu îşi exercită, în mod nejustificat, mandatul timp de 45 de zile consecutiv.

(3) În cazurile prevăzute la alin.(1) şi (2), Prefectul Judeţului Argeş, prin ordin, ia act de încetarea mandatului Preşedintelui Consiliului Judeţean Argeş.

(4) Ordinul va avea la bază un referat semnat de secretarul judeţului, precum şi actele din care rezultă motivul legal de încetare a mandatului.

(5) Ordinul Prefectului poate fi atacat de Preşedintele Consiliului Judeţean Argeş la instanţa de contencios administrativ, în termen de 10 zile de la comunicare.

(6) Instanţa de contencios administrativ este obligată să se pronunţe în termen de 30 de zile. În acest caz, procedura prealabilă nu se mai efectuează, iar hotărârea primei instanţe este definitivă şi irevocabilă.

**Secţiunea 2.Convocarea Consiliului Judeţean Argeş în şedinţă**

**Art.69. -** (1) Consiliul Judeţean Arges se întruneşte în şedinţă ordinară cel puţin o dată pe lună, la convocarea Preşedintelui Consiliului Judeţean Arges.

(2)Consiliul Judeţean Arges se poate întruni şi în şedinţe extraordinare ori de câte ori este necesar, pentru problemele urgente, care nu pot fi amânate până la următoarea şedinţă ordinară, la cererea preşedintelui consiliului judeţean sau a cel puţin unei treimi din numărul membrilor consiliului, ori, la solicitarea prefectului, adresată preşedintelui consiliului judeţean, în cazuri excepţionale care necesită adoptarea de măsuri imediate pentru prevenirea, limitarea sau înlăturarea urmărilor calamităţilor, catastrofelor, incendiilor, epidemiilor sau epizootiilor, pentru apărarea ordinii şi liniştii publice.

(3) Convocarea Consiliului Judeţean Argeş se face în scris, prin intermediul secretarului general al judeţului, în termen de 5 zile de la data comunicării dispoziţiei de convocare pentru şedinţele ordinare, sau în termen de 3 zile de la data comunicării dispoziţiei sau documentului de convocare pentru şedinţele extraordinare.

(4)În caz de forţă majoră şi de maximă urgenţă, pentru rezolvarea intereselor locuitorilor judeţului Arges, convocarea consiliului judeţean Arges, se poate face de îndată.

(5)În invitaţia de şedinţă se va preciza data, precizată cu ocazia convocării este stabilită, cu respectarea modului de calcul al termenelor procedurale, prevăzut de art. 181 din Legea nr. 134/2010, ora, locul desfăşurării şi ordinea de zi a acesteia, care va fi adusă la cunoştinţa locuitorilor judeţului Argeş prin mass-media sau prin orice alt mijloc de publicitate.

(6) Odată cu notificarea convocării, sunt puse la dispoziţie consilierilor judeţeni materialele înscrise pe ordinea de zi.

(7) În situaţia în care preşedintele consiliului judeţean se află în imposibilitatea de a convoca consiliul în şedinţă ordinară, aceasta se face de către vicepreşedintele desemnat în condiţiile art. 192 alin. (1) din O.U.G. nr.57/2019

(8)În toate cazurile, convocarea se consemnează în procesul-verbal al şedinţei.

**Secţiunea 3.Desfăşurarea şedinţelor Consiliului Judeţean Argeş**

**Art.70. -** (1) Şedinţele Consiliului Judeţean Argeş se desfăşoară legal în prezenţa majorităţii consilierilor judeţeni în funcţie.

(2)Prezenţa consilierilor judeţeni la şedinţă este obligatorie, cu excepţia cazului în care aceştia absentează motivat. Absenţa este considerată motivată dacă se face dovada că aceasta a intervenit din cauza:

 a) unei boli care a necesitat spitalizarea sau a unei stări de sănătate pentru care s-a eliberat certificat de concediu medical;

 b) unei deplasări în străinătate;

c) unor evenimente de forţă majoră;

 d) în cazul decesului soţiei/soţului consilierului judetean sau al unei rude de până la gradul al II-lea a consilierului judetean ales ori al soţiei/soţului acestuia, inclusiv;

1. concediu de odihna.

   (3) Consilierul judetean care absentează nemotivat de două ori consecutiv la şedinţele consiliului Judetean este sancţionat, în condiţiile art. 233 din OUG nr.57/2019

 (4) Consilierii judeteni sunt obligaţi să îşi înregistreze prezenţa în evidenţa ţinută de secretarul general al Judetului Arges.

(5) Consilierul judetean care nu poate lua parte la şedinţă este obligat să aducă această situaţie la cunoştinţa secretarului general al Judetului Arges.

**Art.71. – (1)** Şedinţele consiliului judeţean sunt conduse de preşedintele consiliului judeţean sau, în lipsa acestuia, de vicepreşedintele desemnat în condiţiile art. 192 alin. (1) sau (2), din O.U.G. nr.57/2019, după caz.

(2) În cazul în care, din motive întemeiate, lipseşte şi vicepreşedintele desemnat în condiţiile art. 192 alin. (2) din O.U.G. nr.57/2019, şedinţa este condusă de celălalt vicepreşedinte sau, în cazul în care şi acesta din urmă lipseşte, de un consilier judeţean, ales cu majoritate absolută.  
     (3) Prevederile art. 123 alin. (4) din O.U.G. nr.57/2019, se aplică în mod corespunzător.

(4) În caz de vacanţă a funcţiei de preşedinte al consiliului judeţean, de suspendare a mandatului preşedintelui consiliului judeţean, precum şi în situaţiile de imposibilitate de exercitare a mandatului, atribuţiile acestuia sunt exercitate de drept de unul dintre vicepreşedinţi, desemnat de consiliul judeţean, prin vot secret, cu majoritate absolută, cu respectarea drepturilor şi obligaţiilor corespunzătoare funcţiei de preşedinte al consiliului judeţean.

 (5) În situaţia prevăzută la alin. (4), consiliul judeţean poate delega, prin hotărâre, din rândul membrilor săi, un consilier judeţean care îndeplineşte temporar atribuţiile vicepreşedintelui consiliului judeţean, cu respectarea drepturilor şi obligaţiilor corespunzătoare funcţiei.

(6) Pe perioada exercitării funcţiei de vicepreşedinte al consiliului judeţean, consilierul judeţean beneficiază de o unică indemnizaţie lunară egală cu cea a funcţiei de vicepreşedinte al consiliului judeţean.

  (7) Consiliul judeţean poate hotărî retragerea delegării consilierului judeţean care îndeplineşte temporar atribuţiile vicepreşedintelui consiliului judeţean desemnat în condiţiile alin. (5) înainte de încetarea situaţiilor prevăzute la alin. (4).

(8) În situaţia în care sunt suspendaţi din funcţie, în acelaşi timp, atât preşedintele consiliului judeţean, cât şi vicepreşedinţii consiliului judeţean, precum şi în situaţiile de imposibilitate de exercitare de către aceştia a mandatului, consiliul judeţean deleagă un consilier judeţean care îndeplineşte atât atribuţiile preşedintelui consiliului judeţean, cât şi pe cele ale vicepreşedinţilor consiliului judeţean, până la încetarea situaţiei respective, cu respectarea drepturilor şi obligaţiilor corespunzătoare funcţiei de preşedinte al consiliului judeţean. Pe perioada exercitării atribuţiilor de preşedinte al consiliului judeţean, precum şi de vicepreşedinte al consiliului judeţean, consilierul judeţean beneficiază de o unică indemnizaţie lunară egală cu cea a funcţiei de vicepreşedinte al consiliului judeţean.

(9) Dacă devin vacante, în acelaşi timp, atât funcţia de preşedinte al consiliului judeţean, cât şi cea de vicepreşedinţi ai consiliului judeţean, consiliul judeţean alege alţi vicepreşedinţi ai consiliului judeţean în condiţiile art. 188, prevederile alin. (1) şi (3) din O.U.G. nr.57/2019, aplicându-se până la alegerea unui nou preşedinte al consiliului judeţean.

**Art.72.** - (1) Proiectul ordinii de zi se redactează de către secretarul general al Judetului Arges şi compartimentele de resort din cadrul aparatului de specialitate al Consiliului Judetean Arges, ca anexă la documentul de convocare la propunerea Presedintelui Consiliului Judetean Arges în condiţiile legii.

   (2) Este obligatorie înscrierea pe proiectul ordinii de zi a proiectelor de hotărâri care îndeplinesc condiţiile prevăzute la art. 136 alin. (8) din OUG nr.57/2019.

 (3) Proiectul ordinii de zi a şedinţei consiliului judetean poate cuprinde proiecte de hotărâri, cu menţionarea titlului şi a iniţiatorului, rapoarte ale presedintelui, ale vicepresedintilor ale consilierilor judeteni, ale comisiilor de specialitate, ale comisiilor speciale sau mixte, rapoarte sau informări ale conducătorilor organismelor prestatoare de servicii publice şi de utilitate publică în unităţile administrativ-teritoriale, după caz, precum şi orice alte probleme de interes judetean.  
     (4) Proiectul ordinii de zi a şedinţei consiliului judetean se aduce la cunoştinţă locuitorilor din Judetul Arges, prin mass-media, prin afişarea pe pagina de internet a Consiliului Judetean Arges sau prin orice alt mijloc de publicitate.

    (5) Scoaterea unui proiect de hotărâre de pe proiectul ordinii de zi se face în situaţia în care acesta nu îndeplineşte condiţiile prevăzute la art. 136 alin. (8) din O.U.G. nr.57/2019 sau numai cu acordul iniţiatorului, dacă acesta îndeplineşte condiţiile prevăzute la art. 136 alin. (8) din O.U.G. nr.57/2019.

     (6) Ordinea de zi a şedinţei se aprobă cu majoritate simplă, la propunerea celui/celor care a/au cerut convocarea consiliului judetean.

(7) Suplimentarea ordinii de zi se aprobă numai pentru probleme urgente cu majoritate simplă.  
   (8) În cazul neaprobării proiectului ordinii de zi, în condiţiile prevăzute la alin. (6), nu se acordă indemnizaţia cuvenită consilierilor judeteni pentru şedinţa respectivă.

(9) Şedinţele consiliului județean sunt publice.

 (10) Caracterul public al şedinţelor consiliului județean este dat de:  
    a) accesul celor interesaţi, în condiţiile legii, la procesele- verbale ale şedinţelor consiliului județean;  
    b) accesul celor interesaţi, în condiţiile legii, la proiectele de hotărâri, la hotărârile consiliului județean, precum şi la instrumentele de prezentare şi de motivare a acestora;

  c) posibilitatea cetăţenilor cu domiciliul sau reşedinţa în județul Argeș, de a asista la şedinţele consiliului județean şi/sau de a le urmări pe internet.

(11) Lucrările şedinţelor se desfăşoară în limba română. În consiliile județene în care consilierii județeni aparţinând unei minorităţi naţionale reprezintă cel puţin 20% din numărul total, la şedinţele consiliului județean se poate folosi şi limba minorităţii naţionale respective. În aceste cazuri se asigură, prin grija președintelui consiliului județean, traducerea în limba română. În toate cazurile, documentele şedinţelor de consiliu județean se întocmesc şi se aduc la cunoştinţă publică în limba română.

**Art.73. -** (1) Dezbaterea proiectului de hotărâre sau a problemelor se face, de regulă, în ordinea în care acestea sunt înscrise pe ordinea de zi aprobată în conformitate cu prevederile Codului administrativ şi ale regulamentului de organizare şi funcţionare a Consiliului Judetean Arges.  
     (2) Preşedintele de şedinţă este obligat să asigure luarea cuvântului de către iniţiator pentru susţinerea proiectului de hotărâre ori de câte ori acesta o solicită.  
     (3) Consilierii judeteni participă la dezbateri în ordinea înscrierii la cuvânt. Consilierii judeteni sunt obligaţi ca în cuvântul lor să se refere exclusiv la problema care formează obiectul dezbaterii.

**Art.74 (1)** Dacă în urma dezbaterilor din şedinţa consiliului județean se impun modificări de fond în conţinutul proiectului de hotărâre, la propunerea președintelui consiliului județean, a secretarului general al județului sau a consilierilor județeni şi cu acordul majorităţii consilierilor județeni prezenţi, preşedintele de şedinţă retransmite proiectul de hotărâre, în vederea reexaminării de către iniţiator şi de către compartimentele de specialitate.

(2) Proiectele de hotărâri respinse de Consiliul Judetean Arges nu pot fi readuse în dezbaterea acestuia în cursul aceleiaşi şedinţe**.**

**Art.75.** - (1) Preşedintele Consiliului Judetean Arges are dreptul să limiteze durata luărilor de cuvânt, în funcţie de obiectul dezbaterii. În acest scop el poate propune consiliului judetean spre aprobare timpul alocat fiecărui vorbitor, precum şi timpul total de dezbatere a proiectului.  
     (2) Preşedintele Consiliului Judetean Arges permite oricând unui consilier judetean să răspundă într-o problemă de ordin personal, în probleme prevăzute de regulamentul de organizare şi funcţionare a consiliului sau atunci când a fost nominalizat de un alt vorbitor.

**Art.76. -** Preşedintele Consiliului Judetean Arges poate propune încheierea dezbaterii unei probleme puse în discuţia consiliului judetean. Propunerea de încheiere a dezbaterii se supune votului, iar discuţiile se sistează dacă propunerea este adoptată cu majoritate simplă.

**Art.77. –** Este interzisă adresarea de insulte sau calomnii de către consilierii judeteni prezenţi la şedinţă, precum şi dialogul dintre vorbitori şi persoanele aflate în sală.

**Art.78.** - (1) Asupra proiectelor de hotărâri au loc dezbateri generale şi pe articole, consilierii judeteni, precum şi ceilalţi iniţiatori prezenţi la şedinţă putând formula amendamente de fond sau de formă. Amendamentele se supun votului consiliului județean în ordinea în care au fost formulate.

**Secţiunea 4. Elaborarea proiectelor de hotărâri**

**Art.79. -** (1) Proiectul ordinii de zi se redactează de către Secretarul General al Judetului Arges şi compartimentele de resort din cadrul aparatului de specialitate al Consiliului Judetean Arges, ca anexă la documentul de convocare la propunerea Presedintelui Consiliului Judetean Arges.

(2)  Ordinea de zi a şedinţei se aprobă cu majoritate simplă, la propunerea Presedintelui Consiliului Judetean Arges.

(3)Scoaterea unui proiect de hotărâre de pe proiectul ordinii de zi se face în situaţia în care acesta nu îndeplineşte condiţiile prevăzute la art. 136 alin. (8) din OUG nr.57/2019 sau numai cu acordul iniţiatorului, dacă acesta îndeplineşte condiţiile prevăzute la art. 136 alin. (8) din O.U.G nr.57/2019.

(4) Suplimentarea ordinii de zi se aprobă numai pentru probleme urgente cu majoritate simplă.

(5)La începutul fiecărei şedinţe, secretarul general al Judetului Arges, supune spre aprobare procesul-verbal al şedinţei anterioare. Consilierii judeteni şi Presedintele Consiliului Judetean Arges au dreptul ca, în cadrul şedinţei curente a consiliului judetean, să conteste conţinutul procesului-verbal şi să ceară menţionarea exactă a opiniilor exprimate în şedinţa anterioară.

**Art.80.** - (1) Proiectele de hotărâri pot fi propuse de consilieri judeţeni, de Preşedintele Consiliului Judeţean Arges, de vicepreşedinţii consiliului judeţean sau de cetăţeni.

(2) Redactarea proiectelor se face de către cei care le propun, cu sprijinul secretarului general al Judetului Arges şi al serviciilor din cadrul aparatului de specialitate al consiliului judeţean.

**Art. 81. -** (1)Proiectele de hotărâri şi referatele de aprobare ale acestora se redactează în conformitate cu normele de tehnică legislativă.

**Art.82. -** (1)Proiectele de hotărâri ale consiliului judetean însoţite de referatele de aprobare ale acestora şi de alte documente de prezentare şi de motivare se înregistrează şi se transmit de secretarul general al Judetului Arges:

 a) compartimentelor de resort din cadrul aparatului de specialitate al Consiliului Judetean Arges în vederea analizării şi întocmirii rapoartelor de specialitate;

 b) comisiilor de specialitate ale consiliului judetean în vederea dezbaterii şi întocmirii avizelor.  
   (2) Nominalizarea compartimentelor de resort şi a comisiilor de specialitate cărora li se transmit proiectele de hotărâri ale consiliului judetean, precum şi celelalte documente, potrivit prevederilor alin. (1), se face de către Presedintele Consiliului Judetean Arges împreună cu secretarul general al Judetului Arges.

 (3) Odată cu transmiterea proiectelor de hotărâri se comunică şi data de depunere a rapoartelor şi a avizelor, avându-se grijă ca rapoartele compartimentelor de resort să poată fi transmise şi comisiilor de specialitate înainte de pronunţarea acestora.

(4) După examinarea proiectului de hotărâre, comisia de specialitate a Consiliului Judetean Arges emite un aviz cu privire la adoptarea sau, după caz, respingerea proiectului.  
     (5) Avizul comisiei se transmite secretarului general al Judetului Arges, care dispune măsurile corespunzătoare înaintării lui către consiliul judetean şi către iniţiatori, după caz, cel mai târziu în ziua şedinţei.

**Art.83. –** (1) Fiecare proiect de hotărâre înscris pe ordinea de zi a şedinţei consiliului judetean este supus dezbaterii numai dacă este însoţit de:

a) referatul de aprobare, ca instrument de prezentare şi motivare, semnat de iniţiator;  
     b) rapoartele compartimentelor de resort din cadrul aparatului de specialitate al Consiliului Judetean Arges;

c) avizele cu caracter consultativ ale comisiilor de specialitate ale consiliului judetean;

  d) alte documente prevăzute de legislaţia specială.

(2) Secretarul general al Judetului Arges asigură îndeplinirea condiţiilor de la alin. (1) şi aduce la cunoştinţa consiliului judetean cazul neîndeplinirii acestora înainte de adoptarea ordinii de zi.

 (3) Rapoartele şi avizele prevăzute la alin. (1) trebuie întocmite în termenul prevăzut la art. 82 alin. (3), dar nu mai târziu de 30 de zile de la înregistrarea proiectelor de hotărâre propuse pentru a fi înscrise pe proiectul ordinii de zi a şedinţelor ordinare ale consiliului judetean, respectiv în termen de cel mult 3 zile de la înregistrarea proiectelor de hotărâre propuse a fi înscrise pe proiectul ordinii de zi a şedinţelor extraordinare. În situaţia şedinţelor extraordinare convocate de îndată, rapoartele compartimentelor de specialitate se întocmesc în procedură de urgenţă, cel târziu odată cu proiectul hotărârii.

(4) Iniţiatorul proiectului îl poate retrage sau poate renunţa, în orice moment, la susţinerea acestuia.

**Secţiunea 5.Iniţiativa cetăţenească**

**Art.84. -** (1)Cetăţenii pot propune Consiliului Judetean Arges pe a cărei rază teritorială domiciliază, spre dezbatere şi adoptare, proiecte de hotărâri.

  (2) Promovarea unui proiect de hotărâre se poate face de unul sau de mai mulţi cetăţeni cu drept de vot, dacă acesta este susţinut prin semnături de cel puţin 5% din populaţia cu drept de vot înscrisă în Registrul electoral cu domiciliul sau reşedinţa în unitatea judetul Arges.

**Art.85. -** (1)Iniţiatorii depun la secretarul general al Judetului Arges forma propusă pentru proiectul de hotărâre.

(2) Proiectul se afişează spre informare publică prin grija secretarului general al Judetului Arges.

(3) Iniţiatorii asigură întocmirea listelor de susţinători pe formulare puse la dispoziţie de secretarul general al Judetului Arges.

 (4) Listele de susţinători cuprind numele, prenumele şi domiciliul, seria şi numărul actului de identitate şi semnăturile susţinătorilor.

 (5) Listele de susţinători pot fi semnate numai de cetăţenii cu drept de vot înscrişi în Registrul electoral cu domiciliul sau reşedinţa în judetul Arges, al cărei consiliu judeţean, urmează să dezbată proiectul de hotărâre în cauză.

**Art.86. -** După depunerea documentaţiei şi verificarea acesteia de către secretarul general al Judetului Arges, proiectul de hotărâre urmează procedurile regulamentare de lucru ale consiliului judeţean.

**Secţiunea 6. Participarea la procesul de elaborare a actelor normative**

**Art.87. -** (1)În procesul de elaborare a actelor normative, Consiliul Judetean Arges are obligaţia de a informa şi de a supune consultării şi dezbaterii publice proiectele de acte normative şi de a permite accesul cetăţenilor la procesul de luare a deciziilor administrative, precum şi la datele şi informaţiile de interes public, în limitele legii.

(2) În cadrul procedurilor de elaborare a proiectelor de acte normative Consiliul Judetean Arges are obligaţia sã publice un anunţ referitor la aceastã acţiune în site-ul propriu, sã-l afişeze la sediul propriu, într-un spaţiu accesibil publicului, şi sã-l transmitã cãtre mass-media localã.

(3) Autoritatea administraţiei publice va transmite proiectele de acte normative tuturor persoanelor care au depus o cerere pentru primirea acestor informaţii.

(4) Anunţul referitor la elaborarea unui proiect de act normativ va fi adus la cunoştinţa publicului, în condiţiile alin. (2), cu cel puţin 30 de zile lucrãtoare înainte de supunerea spre avizare de cãtre autoritãţile publice. Anunţul va cuprinde: data afişãrii, o notã de fundamentare, o expunere de motive, un referat de aprobare privind necesitatea adoptãrii actului normativ propus, un studiu de impact şi/sau de fezabilitate, dupã caz, textul complet al proiectului actului respectiv, precum şi termenul-limitã, locul şi modalitatea în care cei interesaţi pot trimite în scris propuneri, sugestii, opinii cu valoare de recomandare privind proiectul de act normativ.  
     (5) Anunţul referitor la elaborarea unui proiect de act normativ cu relevanţã asupra mediului de afaceri se transmite de cãtre iniţiator asociaţiilor de afaceri şi altor asociaţii legal constituite, pe domenii specifice de activitate, în termenul prevãzut la alin. (4).  
     (6) La publicarea anunţului, autoritatea administraţiei publice va stabili o perioadã de cel puţin 10 zile calendaristice pentru proiectele de acte normative prevãzute la alin. (4), pentru a primi în scris propuneri, sugestii sau opinii cu privire la proiectul de act normativ supus dezbaterii publice.

 (7) Propunerile, sugestiile sau opiniile cu privire la proiectul de act normativ supus dezbaterii publice se vor consemna într-un registru, menţionându-se data primirii, persoana şi datele de contact de la care s-a primit propunerea, opinia sau recomandarea.

  (8) Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referã, menţionând data trimiterii şi datele de contact ale expeditorului.

   (9) Conducãtorul autoritãţii publice va desemna o persoanã din cadrul Consiliului Judetean Arges, responsabilã pentru relaţia cu societatea civilã, care sã primeascã propunerile, sugestiile şi opiniile persoanelor interesate cu privire la proiectul de act normativ propus.

 (10) Proiectul de act normativ se transmite spre analizã şi avizare autoritãţilor publice interesate numai dupã definitivare, pe baza observaţiilor şi propunerilor formulate potrivit alin. (7).  
     (11) Consiliul Judetean Arges are obligatia sã decidã organizarea unei întâlniri în care sã se dezbatã public proiectul de act normativ, dacã acest lucru a fost cerut în scris de cãtre o asociaţie legal constituitã sau de cãtre o altã autoritate publicã.

  (12) Dezbaterile publice se vor desfãşura dupã urmãtoarele reguli:

 a) Consiliul Judetean Arges, prin persoana desemnatã conform alin. (9), va organiza întâlnirea, va publică pe site-ul propriu şi va afişa la sediul propriu, alãturi de documentele menţionate la alin. (4), şi modalitatea de colectare a recomandãrilor, modalitatea de înscriere şi luare a cuvântului, timpul alocat luãrii cuvântului şi orice alte detalii de desfãşurare a dezbaterii publice prin care se asigurã dreptul la libera exprimare al oricãrui cetãţean interesat;

 b) dezbaterea publicã se va încheia în momentul în care toţi solicitanţii înscrişi la cuvânt şi-au exprimat recomandãrile cu referire concretã doar la proiectul de act normativ în discuţie;

   c) la dezbaterea publicã vor participa obligatoriu iniţiatorul şi/sau iniţiatorii proiectului de act normativ din cadrul Consiliului Judetean Arges, experţii şi/sau specialiştii care au participat la elaborarea notei de fundamentare, a expunerii de motive, a referatului de aprobare privind necesitatea adoptãrii actului normativ propus, a studiului de impact şi/sau de fezabilitate, dupã caz, şi a proiectului de act normativ;

   d) în termen de 10 zile calendaristice de la încheierea dezbaterii publice se asigurã accesul public, pe site-ul şi la sediul Consiliului Judetean Arges, la urmãtoarele documente: minuta dezbaterii publice, recomandãrile scrise colectate, versiunile îmbunãtãţite ale proiectului de act normativ în diverse etape ale elaborãrii, rapoartele de avizare, precum şi versiunea finalã adoptatã a actului normativ.

 (13) Toate documentele prevãzute la alin. (4) şi alin. (12) lit. a) şi d) vor fi pãstrate pe site-ul autoritãţii publice responsabile într-o secţiune dedicatã transparenţei decizionale. Toate actualizãrile în site vor menţiona obligatoriu data afişãrii.

  (14) În toate cazurile în care se organizeazã dezbateri publice, acestea trebuie sã se desfãşoare în cel mult 10 zile calendaristice de la publicarea datei şi locului unde urmeazã sã fie organizate. Autoritatea publicã în cauzã trebuie sã analizeze toate recomandãrile referitoare la proiectul de act normativ în discuţie.

  (15) În cazul reglementãrii unei situaţii care, din cauza circumstanţelor sale excepţionale, impune adoptarea de soluţii imediate, în vederea evitãrii unei grave atingeri aduse interesului public, proiectele de acte normative se supun adoptãrii în procedura de urgenţã prevãzutã de reglementãrile în vigoare.

**Secţiunea 7. Participarea la procesul de luare a deciziilor**

**Art.88. -** (1) Participarea persoanelor interesate la lucrãrile şedinţelor publice se va face în urmãtoarele condiţii:

    a) anunţul privind şedinţa publicã se afişeazã la sediul Consiliului Judetean Arges, inserat în site-ul propriu şi se transmite cãtre mass-media, cu cel puţin 3 zile înainte de desfãşurare;  
    b) acest anunţ trebuie adus la cunoştinţa cetãţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la unul dintre domeniile de interes public care urmeazã sã fie abordat în şedinţã publicã;  
    c) anunţul va conţine data, ora şi locul de desfãşurare a şedinţei publice, precum şi ordinea de zi.  
     (2) Difuzarea anunţului şi invitarea specialã a unor persoane la şedinţa publicã sunt în sarcina responsabilului desemnat pentru relaţia cu societatea civilã.

  (3) Participarea persoanelor interesate la şedinţele publice se va face în limita locurilor disponibile în sala de şedinţe, în ordinea de precãdere datã de interesul asociaţiilor legal constituite în raport cu subiectul şedinţei publice, stabilitã de persoana care prezideazã şedinţa publicã.  
     (4) Ordinea de precãdere nu poate limita accesul mass-mediei la şedinţele publice.

**Art.89. -** (1) Procesul-verbal semnat de preşedintele de şedinţă şi de către secretarul general al Judetului Arges, precum şi documentele care au fost dezbătute în şedinţa anterioară se depun într-un dosar special al şedinţei respective, care se numerotează şi se sigilează de preşedintele de şedinţă şi de secretarul general al Judetului Arges, după aprobarea procesului-verbal sau de către persoana cu atribuţii în acest sens, desemnată în condiţiile legii.

 (2) În termen de 3 zile de la data aprobării procesului-verbal al şedinţei, secretarul general al Judetului Arges afişează la sediul Consiliului Judetean Arges şi publică pe pagina de internet a Judetului Arges o copie a procesului-verbal al şedinţei.

**Art.90. -** (1)Consiliul Judeţean Argeş va întocmi anual un raport, care va cuprinde cel puţin următoarele elemente:

  a) numãrul total al recomandãrilor primite;

   b) numãrul total al recomandãrilor incluse în proiectele de acte normative şi în conţinutul deciziilor luate;

  c) numãrul participanţilor la şedinţele publice;

d) numãrul dezbaterilor publice organizate pe marginea proiectelor de acte normative;

e) situaţia cazurilor în care autoritatea publicã a fost acţionatã în justiţie pentru nerespectarea prevederilor prezentei legi;

f) evaluarea proprie a parteneriatului cu cetãţenii şi asociaţiile legal constituite ale acestora;

 g) numãrul şedinţelor care nu au fost publice şi motivaţia restricţionãrii accesului.

 (2) Raportul anual privind transparenţa decizionalã va fi fãcut public în site-ul propriu, prin afişare la sediul Consiliului Judetean Arges într-un spaţiu accesibil publicului sau prin prezentare în şedinţã publicã.

**Secţiunea 8. Procedura de vot**

**Art. 91. -** (1)Votul consilierilor judeţeni este individual şi poate fi deschis sau secret. La cererea consilierilor judeţeni, se va consemna expres, în procesul-verbal de şedinţă, modul în care au votat.

(2)Votul deschis se exprimă public prin ridicarea mâinii, prin apel nominal efectuat de Presedintele Consiliului Judetean Argeș.

(3)Consiliul Judeţean Argeş hotărăşte, la propunerea Preşedintelui, ce modalitate de vot se va folosi, în afară de cazul în care prin lege sau prin prezentul Regulament se stabileşte o anumită modalitate.

**Art. 92. -** (1)Votarea prin apel nominal se desfăşoară în modul următor: Preşedintele Consiliului Judeţean Argeş explică obiectul votării şi sensul cuvintelor "pentru" şi "împotrivă". Secretarul Judeţului Argeş va da citire numelui şi prenumelui fiecărui consilier judeţean, în ordine alfabetică. Consilierul judeţean nominalizat se ridică şi pronunţă cuvântul "pentru" sau "împotrivă", în funcţie de opţiunea sa.

(2)După epuizarea listei, votul se repetă prin citirea din nou a numelui consilierilor judeţeni care au lipsit la primul tur.

**Art. 93. -** (1)Pentru exercitarea votului secret se folosesc buletine de vot.

(2)Redactarea buletinelor de vot trebuie sa fie fără echivoc. Pentru exprimarea opţiunii se vor folosi, de regulă, cuvintele "da" sau "nu".

(3)Preşedintele Comisiei de validare, în prezenţa celorlalţi membri ai comisiei, aplică ştampila cu menţiunea "Consiliul Judeţean Argeş" pe toate buletinele de vot, pe ultima pagină a acestora.

(4)Consilierii judeţeni votează separat în cabina special amenajată, în sala în care se desfăşoară şedinţa Consiliului Judeţean Argeş.

(5)Buletinul de vot va fi îndoit astfel ca pagina albă care poartă ştampila cu menţiunea "Consiliul Judeţean Argeş" să rămână în afară şi secretul votului să fie asigurat.

(6)Îndoirea greşită a buletinului de vot nu atrage nulitatea votului, dacă secretul votului este asigurat.

(7)În cazul în care buletinul de vot se deschide în aşa fel încât secretul votului nu mai este asigurat, acesta se anulează şi se dă consilierului judeţean un nou buletin de vot, făcându-se menţiunea despre aceasta în procesul-verbal al Comisiei de validare.

(8)Buletinele de vot se introduc într-o urnă. La numărarea voturilor nu se iau în calcul buletinele de vot pe care nu a fost exprimată opţiunea clară a consilierului judeţean sau au fost folosite ambele cuvinte prevăzute la alin.(2).

**Art.94. -** (1)Hotărârile şi alte propuneri se adoptă cu votul majorităţii consilierilor judeţeni prezenţi, în afară de cazul în care, prin lege sau prin prezentul Regulament, se dispune altfel.

(2)Abţinerile se numara la voturile "impotriva".

(3)Dacă pe parcursul desfăşurării şedinţei nu este întrunită majoritatea legală necesară pentru adoptarea proiectului de hotărâre, Presedintele Consiliului Judetean Arges, amână votarea până la întrunirea acesteia.

**Art.95. – (1)** Hotărârile Consiliului Judetean Arges, cu caracter normativ devin obligatorii de la data aducerii lor la cunoştinţă publică.

 (2) Aducerea la cunoştinţă publică a hotărârilor consiliului judetean cu caracter normativ se face în termen de 5 zile de la data comunicării oficiale către prefect.

(3) Hotărârile consiliului judetean cu caracter individual produc efecte juridice de la data comunicării către persoanele cărora li se adresează

**Secţiunea 9. Adoptarea hotărârilor**

**Art.96. -** (1)În exercitarea atribuţiilor ce îi revin, Consiliul Judeţean Arges adoptă hotărâri cu majoritate calificată, absolută sau simplă, după caz.

(2)Se adoptă cu votul majorităţii consilierilor judeţeni în funcţie următoarele hotărâri ale Consiliului Judeţean Argeş:

a) hotărârile privind bugetul local;

  b) hotărârile privind contractarea de împrumuturi, în condiţiile legii;

 c) hotărârile prin care se stabilesc impozite şi taxe locale;

d) hotărârile privind participarea la programe de dezvoltare judeţeană, regională, zonală sau de cooperare transfrontalieră;

e) hotărârile privind organizarea şi dezvoltarea urbanistică a localităţilor şi amenajarea teritoriului;

  f) hotărârile privind asocierea sau cooperarea cu alte autorităţi publice, cu persoane juridice române sau străine;

  g) hotărârile privind administrarea patrimoniului;

   h) hotărârile privind exercitarea atribuţiilor prevăzute la art. 92 din OUG nr.57/2019;

  i) alte hotărâri necesare bunei funcţionări a consiliului judetean, stabilite prin legi speciale sau Regulamentul de Organizare şi Funcţionare a Consiliului Judetean Arges.

(3)Consiliul Judeţean Argeş poate stabili ca unele hotărâri să fie luate prin vot secret. Hotărârile cu caracter individual cu privire la persoane vor fi luate întotdeauna prin vot secret, cu excepţiile prevăzute de lege.

**Art.97. –** Hotărârile Consiliului Judetean Arges se semnează de Preşedintele Consiliului Judetean Arges sau, în lipsa acestuia, de vicepreşedintele consiliului judeţean sau consilierul judeţean care a condus şedinţa şi se contrasemnează de secretarul general al Judeţului Arges.

**Art.98. -** (1)În exercitarea mandatului, consilierii judeteni sunt obligaţi să dea dovadă de cinste şi corectitudine; este interzis consilierului judetean să ceară, pentru sine sau pentru altul, bani, foloase materiale sau alte avantaje.

 (2) Consilierii judeteni nu pot face uz şi nu se pot prevala de această calitate în exercitarea unei activităţi de interes personal.

**Art.99. –** La lucrările Consiliului Judetean Arges pot asista şi lua cuvântul, fără drept de vot, prefectul, sau reprezentanţii acestuia, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, conducătorii serviciilor publice deconcentrate ale ministerelor şi ale celorlalte organe centrale, conducătorii compartimentelor de resort şi conducătorii organismelor prestatoare de servicii publice sau de utilitate publică din Judetul Arges, în problemele ce privesc domeniile lor de responsabilitate, precum şi alte persoane interesate, în condiţiile prevăzute în regulamentul de organizare şi funcţionare a consiliului judetean.

**Secţiunea 10. Dizolvarea Consiliului Judeţean Argeş**

**Art.100.** – Consiliul Judetean Arges se dizolva de drept sau prin referendum local la nivel judetean:

 (1) Consiliul judeţean se dizolvă de drept în urmatoarele condiţii:

a)în cazul în care acesta nu se întruneşte cel puţin într-o şedinţă ordinară sau extraordinară, pe durata a patru luni calendaristice consecutive, deşi a fost convocat conform prevederilor legale;

b) în cazul în care nu a adoptat nicio hotărâre în 3 şedinţe ordinare sau extraordinare ţinute pe durata a patru luni calendaristice consecutive;

 c) în cazul în care numărul consilierilor judeteni în funcţie este mai mic decât jumătatea numărului membrilor consiliului judetean şi nu a putut fi completat cu supleanţi în condiţiile art. 122 din OUG nr.57/2019

 (2) Preşedintele consiliului judeţean, vicepreşedinţii consiliului judeţean, secretarul general al judeţului, prefectul sau orice altă persoană interesată sesizează instanţa de contencios administrativ cu privire la cazurile prevăzute la alin. (1). Instanţa analizează situaţia de fapt şi se pronunţă cu privire la dizolvarea consiliului judeţean. Hotărârea instanţei este definitivă şi se comunică prefectului.

(3) Consiliul judeţean poate fi dizolvat prin referendum local la nivel judeţean, organizat în condiţiile legii. Referendumul se organizează ca urmare a cererii adresate în acest sens prefectului de cel puţin 25% din numărul cetăţenilor cu drept de vot, înscrişi în Registrul electoral cu domiciliul sau reşedinţa în Judetul Arges.

(4) Cheltuielile pentru organizarea referendumului se suportă din bugetul judeţean.  
     (5) Referendumul local la nivel judeţean este organizat de o comisie, numită prin ordin al prefectului, compusă din prefect, un reprezentant al consiliului judeţean desemnat prin hotărâre a consiliului judeţean şi un judecător de la tribunal. Secretariatul comisiei este asigurat de instituţia prefectului.  
     (6) Referendumul local la nivel judeţean este valabil dacă s-au prezentat la urne cel puţin 30% din numărul total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială. Activitatea consiliului judeţean încetează înainte de termen dacă s-au pronunţat în acest sens cel puţin jumătate plus unu din numărul total al voturilor valabil exprimate, iar rezultatul referendumului a fost validat în condiţiile legii.  
 (7) În termen de maximum 90 de zile de la rămânerea definitivă a hotărârii judecătoreşti prin care s-a constatat dizolvarea consiliului judeţean sau, după caz, de la validarea rezultatului referendumului, se organizează alegeri pentru alegerea unui nou consiliu judeţean.  
     (8) Stabilirea datei pentru organizarea alegerii noului consiliu judeţean se face de Guvern, la propunerea autorităţilor cu atribuţii în organizarea alegerilor locale pe baza solicitării prefectului.

(9)Până la constituirea noului consiliu judeţean, problemele curente ale administraţiei judeţului sunt rezolvate de Preşedintele Consiliului Judeţean Arges sau, în absenţa acestuia, de secretarul general al Judeţului Arges care acţionează pe baza unei împuterniciri speciale date de Guvern, prin ministerul cu atribuţii în domeniul administraţiei publice.

**Art. 101. -** Consiliul Judeţean Arges, precum şi Preşedintele Consiliului Judeţean Arges aleşi în cursul unui mandat, ca urmare a dizolvării consiliului judeţean, respectiv a vacanţei funcţiei de preşedinte al consiliului judeţean, încheie mandatul precedentei autorităţi a administraţiei publice locale.

**Capitolul Vl - PROTECŢIA LEGALĂ A PREŞEDINTELUI, VICEPREŞEDINŢILOR CONSILIULUI JUDEŢEAN ARGEŞ ŞI A CONSILIERILOR JUDEŢENI**

**Art.102.**- (1) Libertatea de opinie în exercitarea mandatului, Presedintele, Vicepresedintii Consiliului Judetean Arges, precum si consilierii judeteni, pentru soluţionarea şi gestionarea treburilor publice în interesul colectivităţii locale pe care o reprezintă este garantată.

**Art.103. -** Preşedintele, Vicepreşedinţii Consiliului Judeţean Argeş, precum şi consilierii judeţeni nu pot fi traşi la răspundere juridică pentru opiniile politice exprimate în exercitarea mandatului.

**Art.104. -** Reţinerea, dispunerea măsurii arestării preventive, a arestului la domiciliu sau trimiterea în judecată penală a Preşedintelui, Vicepreşedinţilor Consiliului Judeţean Argeş şi a consilierilor judeţeni, precum şi faptele săvârşite care au determinat luarea măsurilor se aduc la cunoştinţă atât autorităţii administraţiei publice din care fac parte, cât şi prefectului, în termen de cel mult 24 de ore, de către organele care au dispus măsurile respective.

**Art.105.** - (1) Pe întreaga durată a mandatului, Preşedintele, Vicepreşedinţii Consiliului Judeţean Argeş, precum şi consilierii judeţeni se consideră în exerciţiul autorităţii publice şi se bucură de protecţia prevăzută de lege.

(2) De aceeaşi protecţie prevăzută la alin. (1) beneficiază şi membrii familiei Preşedintelui, Vicepreşedinţilor Consiliului Judeţean Argeş, consilierilor judeteni- soţ, soţie şi copii - în cazul în care agresiunea împotriva acestora urmăreşte nemijlocit exercitarea de presiuni asupra alesului local în legătură cu exercitarea mandatului acestora.

**Capitolul Vll - DREPTURILE PREŞEDINTELUI, VICEPREŞEDINŢILOR CONSILIULUI JUDEŢEAN ARGEŞ, PRECUM ŞI ALE CONSILIERILOR JUDEŢENI**

**Art.106.** - (1)  Preşedintele sau Vicepresedintii Consiliului Judeţean Arges, precum si consilierii judeteni au dreptul de a avea acces la orice informatie de interes public in mod neingradit.

     (2) Autorităţile administraţiei publice centrale şi locale, instituţiile, serviciile publice, precum şi persoanele juridice de drept privat sunt obligate să asigure informarea corectă a aleşilor locali, potrivit competenţelor ce le revin, asupra treburilor publice şi asupra problemelor de interes local.

**Art.107.** - (1) Pe perioada exercitării mandatului de Preşedinte sau Vicepresedinte al Consiliului Judeţean Arges se suspendă contractul de muncă, respectiv raportul de serviciu al acestuia, în cadrul unei instituţii sau autorităţi publice, ori în cadrul regiilor autonome sau societăţilor cu capital integral ori majoritar de stat sau al unităţilor administrativ-teritoriale, cu excepţia situaţiilor prevăzute de lege.

(2) Consilierul judeţean al cărui raport de serviciu ori contract individual de muncă este suspendat, în condiţiile legii, la data începerii exercitării mandatului, îşi reia activitatea în executarea aceluiaşi raport de serviciu sau contract individual de muncă, după caz, la încetarea mandatului de consilier judeţean.

  (3) Sunt exceptate de la suspendarea contractului de muncă sau a actului de numire cadrele didactice, cercetătorii ştiinţifici, persoanele care deţin funcţii sau desfăşoară activităţi în domeniul creaţiei literar-artistice.

(4) La încetarea mandatului de preşedinte al consiliului judeţean sau vicepreşedinte al consiliului judeţean, persoanele în cauză îşi reiau activitatea în executarea aceloraşi contracte de muncă sau raporturi de serviciu, după caz. La stabilirea clasei şi a gradului de încadrare se iau în calcul şi perioadele lucrate în funcţiile de demnitate publică alese.

**Art.108.** - (1)În funcţiile deţinute de persoanele ale căror contracte de muncă sau acte de numire au fost suspendate potrivit art.113 din OUG nr.57/2019, pot fi numite sau angajate alte persoane, numai pe durată determinată.

**Art.109** - (1) La încetarea mandatului de Preşedinte sau Vicepresedinte al Consiliului Judeţean Arges, persoanele în cauză îşi reiau activitatea în executarea aceloraşi contracte de muncă sau raporturi de serviciu, după caz. La stabilirea clasei şi a gradului de încadrare se iau în calcul şi perioadele lucrate în funcţiile de demnitate publică alese.

(2)  În cazul în care conducerea persoanei juridice refuză reluarea activităţii în funcţia deţinută anterior alegerii, persoana în cauză se poate adresa instanţei de judecată competente, cererea fiind scutită de taxa de timbru judiciar.

**Art.110 -** (1) Persoanelor prevăzute la art.109 nu li se poate modifica sau desface contractul de muncă pentru motive ce nu le sunt imputabile timp de 2 ani de la data încetării mandatului, cu excepţiile prevăzute de lege.

**Art.111 – (1)** La încetarea mandatului de Preşedinte sau Vicepresedinte al Consiliului Judeţean Arges, persoanele în cauză îşi reiau activitatea în executarea aceloraşi contracte de muncă sau raporturi de serviciu, după caz. La stabilirea clasei şi a gradului de încadrare se iau în calcul şi perioadele lucrate în funcţiile de demnitate publică alese.

(2) Persoanele care începând cu anul 1992 au deţinut calitatea de preşedinte sau vicepreşedinte al consiliului judeţean şi care îndeplinesc condiţiile vârstei standard de pensionare, ale vârstei standard de pensionare reduse aşa cum sunt prevăzute de legislaţia privind sistemul de pensii publice sau cele prevăzute de alte legi speciale au dreptul, la încetarea mandatului, la o indemnizaţie lunară pentru limită de vârstă.

**Art.112. -** Preşedintele, Vicepreşedinţii Consiliului Judeţean Argeş, precum şi consilierii judeţeni au dreptul de iniţiativă în promovarea actelor administrative, individual sau în grup.

**Art.113. -** (1) Pentru participarea la şedinţele consiliului şi ale comisiilor de specialitate, consilierii judeţeni au dreptul la o indemnizaţie lunară. Preşedintelui şi vicepreşedinţilor Consiliului Judeţean Arges nu li se acordă indemnizaţie pentru participarea la şedinţe.  
     (2) Indemnizaţia lunară pentru consilierii judeţeni care participă la şedinţele ordinare ori la şedinţele extraordinare ale consiliului judeţean şi ale comisiilor de specialitate este în cuantum de până la 10% din indemnizaţia lunară a Preşedintelui Consiliului Judeţean Arges, în condiţiile Codului administrativ, respectiv ale regulamentului de organizare şi funcţionare a autorităţii deliberative.  
     (3) Consilierii judeţeni au dreptul la indemnizaţia lunară doar dacă participă la cel puţin o şedinţă a autorităţii deliberative şi o şedinţă a comisiei de specialitate, pe lună, desfăşurate în condiţiile legii.

 (4) Plata indemnizaţiilor stabilite potrivit prevederilor alin. (2) se efectuează exclusiv din veniturile secţiunii de funcţionare din bugetul Judetului Arges.

(5) Consilierii judeţeni au dreptul la decontarea cheltuielilor pe care le-au făcut în exercitarea mandatului, în condiţiile legii, respectiv plata cheltuielilor de transport, cazare, indemnizaţia de delegare sau deplasare, după caz, precum şi a altor cheltuieli prevăzute de lege, altele decât indemnizaţia prevăzută la art.153 alin. (1) din OUG nr.57/2019.

**Art.114. -** Pe durata mandatului, Preşedintele şi Vicepreşedinţii Consiliului Judeţean Argeş au dreptul la o indemnizaţie lunară, stabilită potrivit legii privind salarizarea personalului plătit din fonduri publice.

**Art.115. -** Drepturile băneşti cuvenite Preşedintelui, Vicepreşedinţilor Consiliului Judeţean Argeş, precum şi consilierilor judeţeni, potrivit legii, pot fi cumulate cu pensia sau cu alte venituri, în condiţiile legii.

**Art.116. -** Consilierii judeţeni care participă la şedinţele Consiliului Judeţean Argeş, organizate în mod excepţional în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă.

**Art.117.** - (1) Preşedintele şi Vicepreşedinţii Consiliului Judeţean Argeş au dreptul la concedii de odihnă, concedii medicale, concedii fără plată, precum şi la concedii plătite în cazul unor evenimente familiale deosebite, potrivit legii.

(2) Durata concediului de odihnă anual pentru persoanele prevăzute la alin.1 este de 25 de zile lucrătoare.

(3) Planificarea concediului de odihnă al persoanelor prevăzute la alin.1 se face de catre Preşedintele Consiliului Judeţean Arges, în luna decembrie a anului premergător celui în care se efectuează concediul, pe baza consultării cu vicepreşedinţii.

 (4) Preşedintele şi vicepreşedinţii Consiliului Judeţean Arges, nu pot efectua concediul de odihnă simultan.

(5) În situaţia în care mandatul persoanelor prevăzute la alin.1 începe în timpul anului, durata concediului de odihnă se stabileşte proporţional cu timpul efectiv lucrat sau cu timpul care va fi lucrat în anul respectiv.

 (6) Pentru perioada concediului de odihnă, Preşedintele şi Vicepreşedinţii Consiliului Judeţean Arges, beneficiază de o indemnizaţie de concediu ce reprezintă media zilnică a indemnizaţiei din luna/lunile în care este efectuat concediul, multiplicată cu numărul de zile de concediu de odihnă. Media zilnică a indemnizaţiei din luna/lunile în care este efectuat concediul se calculează prin împărţirea indemnizaţiei aferente lunii/lunilor în care este efectuat concediul la numărul de zile lucrătoare din luna/lunile respectivă/respective.

   (6) Preşedintele şi Vicepreşedinţii Consiliului Judeţean Arges, efectuează concediul de odihnă în fiecare an.

  (7) Concediul de odihnă al persoanelor prevăzute la alin.1 poate fi întrerupt în mod excepţional dacă interesele colectivităţii locale impun prezenţa acestora în Judetul Arges. În asemenea situaţii, înlocuitorul desemnat îl înştiinţează de îndată pe preşedinte, iar concediul de odihnă al acestuia se întrerupe. La încetarea cauzelor care au determinat întreruperea concediului de odihnă, acesta este reluat, durata lui prelungindu-se cu perioada cât a fost întrerupt.  
  (8) În afara concediului de odihnă, Preşedintele şi Vicepreşedinţii Consiliului Judeţean Arges, au dreptul la concedii medicale, dovedite cu certificat medical, concediu de maternitate, precum şi la alte concedii, în conformitate cu legislaţia în vigoare.

 (9) Persoanele prevăzute la art. art.124 alin.1 beneficiază de concediu fără plată şi concediu pentru formare profesională, potrivit prevederilor Legii nr. 53/2003 - Codul muncii, republicată, cu modificările şi completările ulterioare.

(10) Pentru evenimente familiale deosebite, persoanele prevăzute la art. 124 au dreptul, în afara concediului anual de odihnă, la zile de concediu plătit după cum urmează:  
     a) 5 zile pentru căsătoria celui în cauză;

 b) 3 zile pentru naşterea sau căsătoria unui copil;

  c) 3 zile în caz de deces al soţului/soţiei sau al unei rude sau afin de până la gradul II inclusiv.  
   (4) Concediile fără plată sau pentru evenimente familiale deosebite, precum şi durata acestora, în cazul Vicepreşedinţilor Consiliului Judeţean Arges, se aprobă de către Preşedintele Consiliului Judeţean Arges.

**Art.118. -** Durata exercitării mandatului de Preşedinte şi de Vicepreşedinte al Consiliului Judeţean Argeş constituie vechime în muncă şi în specialitatea studiilor absolvite.

**Art.119. -** Consilierii judeţeni care folosesc autoturismul proprietate personală sau mijloacele de transport în comun pentru a se deplasa din localitatea în care domiciliază în localitatea în care se desfăşoară şedinţa consiliului judeţean sau a comisiilor de specialitate primesc contravaloarea transportului.

**Art.120. -** (1) Preşedintele, Vicepreşedinţii Consiliului Judeţean Argeş, precum şi consilierii judeţeni au dreptul la pregătire, formare şi perfecţionare profesională.

  (2) Preşedintele, Vicepreşedinţii Consiliului Judeţean Argeş, precum şi consilierii judeţeni beneficiază de plata programelor de pregătire, formare şi perfecţionare profesională organizate în condiţiile legii, în decursul mandatului, a cheltuielilor de transport, cazare, masă, a indemnizaţiilor de delegare sau deplasare, după caz, în condiţiile legii.

 (3) Autorităţile şi instituţiile publice au obligaţia să prevadă în bugetul local sumele necesare pentru programele de pregătire, formare şi perfecţionare profesională organizate de Institutul Naţional de Administraţie sau alţi furnizori de formare şi perfecţionare profesională în decursul mandatului, cheltuielile prevăzute la alin. (2) destinate aleşilor locali, organizate la iniţiativa ori în interesul autorităţii sau instituţiei publice.

**Art.121.** - (1) Preşedintele, Vicepreşedinţii Consiliului Judeţean Argeş, precum şi consilierii judeţeni se pot asocia liber în partide politice şi în alte forme de asociere, în condiţiile legii.

**Capitolul VIII - OBLIGAŢIILE PREŞEDINTELUI, VICEPREŞEDINŢILOR CONSILIULUI JUDEŢEAN ARGEŞ, PRECUM ŞI ALE CONSILIERILOR JUDEŢENI**

**Art.122. -** Consilierii judeţeni, aflaţi în serviciul colectivităţii locale, precum şi Preşedintele Consiliului Judetean Arges în calitatea sa de reprezentant legal al Judetului Arges, au îndatorirea de a participa, pe durata mandatului, la exercitarea competenţelor autorităţilor administraţiei publice locale din care fac parte sau pe care le reprezintă, după caz, cu bună-credinţă şi fidelitate faţă de ţară şi de colectivitatea care i-a ales.

**Art.123. – (1)** Preşedintele, Vicepreşedinţii Consiliului Judeţean Argeş, precum şi consilierii judeţeni sunt obligaţi să respecte Constituţia şi legile ţării, precum şi să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase.

  (2) Consilierii judeţeni sunt obligaţi să respecte regulamentul de organizare şi funcţionare a consiliului judeţean, după caz.

**Art.124. -** Preşedintele, Vicepreşedinţii Consiliului Judeţean Argeş, precum şi consilierii judeţeni aflati în una dintre situaţiile prevăzute la art.228 alin. (1) din OUG nr.57/2019, are obligaţia să anunţe la începutul şedinţei consiliului judeţean interesul personal pe care îl are la adoptarea hotărârii respective, anunţ care se consemnează în mod obligatoriu în procesul-verbal al şedinţei.

**Art.125. -** Preşedintele, Vicepreşedinţii Consiliului Judeţean Argeş, precum şi consilierii judeţeni sunt obligaţi la probitate, discreţie profesională. Aceştia sunt obligaţi să dea dovadă de cinste şi corectitudine; este interzis acestora să ceară, pentru sine sau pentru altul, bani, foloase materiale sau alte avantaje.

**Art.126.** - (1) Preşedintele, Vicepreşedinţii Consiliului Judeţean Argeş, precum şi consilierii judeţeni sunt obligaţi ca, în exercitarea mandatului, să organizeze periodic, cel puţin o dată pe trimestru, întâlniri cu cetăţenii, să acorde audienţe şi să prezinte în consiliul judeţean o informare privind problemele ridicate la întâlnirea cu cetăţenii.

(2) Fiecare consilier judeţean, precum si Vicepreşedinţii Consiliului Judeţean Arges sunt obligaţi să prezinte un raport anual de activitate, care este făcut public prin grija secretarului general al Judetului Arges.

 (3) Preşedintele Consiliului Judetean Arges prezintă anual în faţa autorităţii deliberative un raport privind modul de îndeplinire a atribuţiilor sale.

(4) În urma efectuării unor deplasări în străinătate pentru exercitarea unor atribuţii stabilite prin lege, aleşii locali sunt obligaţi să prezinte la prima şedinţă ordinară a autorităţii deliberative o informare privind deplasările efectuate. Termenul maxim de prezentare a informării este de 45 de zile de la data încheierii deplasării.

 (5) În cazul nerespectării prevederilor alin. (4), aleşii locali suportă cheltuielile deplasării.

**Art.127.** - (1) Aleşii locali au dreptul la pregătire, formare şi perfecţionare profesională.  
     (2) Aleşii locali beneficiază de plata programelor de pregătire, formare şi perfecţionare profesională organizate în condiţiile legii, în decursul mandatului, a cheltuielilor de transport, cazare, masă, a indemnizaţiilor de delegare sau deplasare, după caz, în condiţiile legii.  
     (3) Consiliul Județean Argeș, are obligaţia să prevadă în buget sumele necesare pentru programele de pregătire, formare şi perfecţionare profesională organizate de Institutul Naţional de Administraţie sau alţi furnizori de formare şi perfecţionare profesională în decursul mandatului, cheltuielile prevăzute la alin. (2) destinate aleşilor locali, organizate la iniţiativa ori în interesul autorităţii sau instituţiei publice.

**Art.128. -**  Consilierii judeţeni, Preşedintele si Vicepresedintii Consiliului Judeţean Arges nu pot lipsi de la lucrările consiliului judeţean sau ale comisiilor de specialitate din care fac parte, cu excepţia situaţiilor prevăzute în regulamentul de organizare şi funcţionare.

**Art.129. -** Preşedintele, Vicepreşedinţii Consiliului Judeţean Argeş, precum şi consilierii judeţeni nu pot face uz şi nu se pot prevala de această calitate în exercitarea unei activităţi de interes personal.

**Art.130.** - Preşedintele Consiliului Judeţean Argeş şi consilierii judeţeni au obligaţia de a depune si de a actualiza declaraţia de avere şi declaraţia de interese în conformitate cu prevederile Legii nr. 176/2010, cu modificările şi completările ulterioare.

**Art.131.** - (1) Fiecare consilier judeţean, precum si Vicepreşedinţii Consiliului Judeţean Arges sunt obligaţi să prezinte un raport anual de activitate, conform Anexei, parte integrantă la prezentul Regulament, care este făcut public prin grija secretarului general al Judetului Arges.

 (2) Preşedintele Consiliului Judetean Arges prezintă anual în faţa autorităţii deliberative un raport privind modul de îndeplinire a atribuţiilor sale.

(3). Toate bunurile aparţinând Județului Argeș sunt supuse inventarierii anuale. Autorităţii deliberative i se prezintă anual, de către autoritatea executivă, un raport asupra situaţiei gestionării bunurilor.

**CAPITOLUL IX - RĂSPUNDEREA PREŞEDINTELUI, VICEPREŞEDINŢILOR CONSILIULUI JUDEŢEAN ARGEŞ, PRECUM ŞI A CONSILIERILOR JUDEŢENI**

**Art.132. -** Preşedintele, Vicepreşedinţii Consiliului Judeţean Argeş, precum şi consilierii judeţeni răspund, în condiţiile legii,  administrativ, civil sau penal pentru faptele săvârşite în exercitarea atribuţiilor ce le revin, în condiţiile legii şi ale Codului administrativ.

**Art.133.** - (1) Consilierii judeţeni răspund în nume propriu, pentru activitatea desfăşurată în exercitarea mandatului, precum şi solidar, pentru activitatea consiliului din care fac parte şi pentru hotărârile pe care le-au votat.

(2)  În procesul-verbal al şedinţei consiliului judeţean se consemnează rezultatul votului, iar, la cererea consilierului judeţean, se menţionează în mod expres votul acestuia.

**Art.134.** - (1) Pentru încălcarea de către consilierii judeţeni a prevederilor Codului administrativ, a prevederilor legale referitoare la conflictul de interese şi a prevederilor regulamentului de organizare şi funcţionare a consiliului judeţean, Consiliul Judeţean Arges poate aplica următoarele sancţiuni disciplinare:

a) avertismentul;

b) chemarea la ordine;

c) retragerea cuvântului;

d) eliminarea din sala de şedinţă;

e) excluderea temporară de la lucrările consiliului şi ale comisiei de specialitate;

f) diminuarea indemnizaţiei lunare cu 10% pentru maximum 6 luni;  
g) retragerea indemnizaţiei lunare pentru una sau două luni.

(2) Sancţiunile prevăzute la alin. (1) lit. a)-d) se aplică de către Preşedintele Consiliului Judetean Arges , iar cele de la alin. (1) lit. e)-g) de către consiliul judetean, prin hotărâre.  
     (3) Sancţiunile prevăzute la alin. (1) lit. a)-e) sunt aplicabile şi Vicepreşedinţilor consiliului Judeţean Arges.  
     (4) Pentru aplicarea sancţiunilor prevăzute la alin. (1) lit. e), cazul se transmite comisiei de specialitate care are în obiectul de activitate şi aspectele juridice, aceasta prezentând un raport întocmit pe baza cercetărilor efectuate, inclusiv a explicaţiilor furnizate de cel în cauză.

**Art.135. -** La prima abatere, Preşedintele Consiliului Judeţean Argeş atrage atenţia consilierului judeţean în culpă şi îl invită să respecte regulamentul.

**Art.136.** - (1) Consilierii judeţeni care nesocotesc avertismentul şi invitaţia Preşedintelui Consiliului Judetean Arges şi continuă să se abată de la regulament, precum şi cei care încalcă în mod grav, chiar pentru prima dată, dispoziţiile regulamentului sunt chemaţi la ordine.

(2) Chemarea la ordine se înscrie în procesul-verbal de şedinţă.

**Art.137.** - (1) Înainte de a fi chemat la ordine, consilierul judeţean este invitat de către Presedintele Consiliului Judetean Arges să îşi retragă sau să explice cuvântul ori expresiile care au generat incidentul şi care ar atrage aplicarea sancţiunii.

(2)Dacă expresia întrebuinţată a fost retrasă ori dacă explicaţiile date sunt apreciate de catre Presedintele Consiliului Judetean Arges ca satisfăcătoare, sancţiunea nu se mai aplică.

**Art.138. -** În cazul în care, după chemarea la ordine, un consilier judeţean, după caz, continuă să se abată de la regulament, Preşedintele Consiliului Judeţean Argeş îi va retrage cuvântul, acesta nemaiputând lua cuvântul pe perioada desfăşurării şedinţei consiliului. În situaţia în care un consilier persistă să se abată de la regulament, preşedintele de şedinţă îl va elimina din sală. Eliminarea din sală echivalează cu absenţa nemotivată de la şedinţă.

**Art.139.- (**1) În cazul unor abateri grave, săvârşite în mod repetat, sau al unor abateri deosebit de grave, Consiliul Judeţean Arges poate aplica sancţiunea excluderii temporare a consilierului judeţean de la lucrările consiliului judeţean, după caz, şi ale comisiilor de specialitate.  
     (2) Gravitatea abaterii este stabilită de comisia de specialitate care are în obiectul de activitate aspecte juridice, în cel mult 10 zile de la sesizare.

**Art.140. -** Excluderea temporară de la lucrările Consiliului Judetean Arges şi ale comisiilor de specialitate nu poate depăşi două şedinţe consecutive

**Art.141. -** Excluderea de la lucrările consiliului judeţean şi ale comisiilor de specialitate are drept consecinţă neacordarea indemnizaţiei lunare.

**Art.142. -** În caz de opunere, interzicerea participării la şedinţe se execută cu ajutorul personalului care asigură ordinea publică locală.

**Art.143. -**  (1) Sancţiunile prevăzute la art. 135 alin. (1) lit. e) şi f) se aplică prin hotărâre adoptată de catre Consiliul Judeţean Arges cu majoritatea absolută

 (2) Pe perioada aplicării sancţiunilor prevăzute la art. 135 alin. (1) lit. e) şi f), consilierii judeţeni în cauză nu vor fi socotiţi la cvorumul pentru şedinţă.

 (3) Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca şi preşedintele de şedinţă. Aceştia pot aplica sancţiunile prevăzute la art. 135 alin. (1) lit. a)-d).

**Art.144. -**  Sancţiunile prevăzute la art. 135 alin. (1) se pot aplica în mod corespunzător Preşedintelui şi Vicepreşedinţilor Consiliului Judeţean Arges, pentru abaterile săvârşite în calitatea lor de consilier judeţean.

**Art.145.** - (1) Pentru abateri grave şi/sau repetate, săvârşite în exercitarea mandatului de Vicepreşedinte al Consiliului Judeţean Arges, persoanelor în cauză li se pot aplica următoarele sancţiuni:  
      a) mustrare;

 b) avertisment;

c) diminuarea indemnizaţiei cu 5-10% timp de 1-3 luni;

  d) eliberarea din funcţie.

 (2) Sancţiunile prevăzute la alin. (1) lit. a)-c) se aplică, prin hotărâre a consiliului judeţean, la propunerea motivată a Preşedintelui Consiliului Judeţean Arges. Motivele care justifică propunerea de sancţionare sunt aduse la cunoştinţă consilierilor judeţeni, după caz, cu cel puţin 5 zile înaintea şedinţei.

(3) În cazul sancţiunilor prevăzute la alin. (1), hotărârea se adoptă prin vot secret cu majoritatea calificată de două treimi din numărul consilierilor judeţeni în funcţie, după caz.  
 **Art.146 -** Împotriva sancţiunilor prevăzute la art.146 alin. (1) lit. c) şi d) persoana în cauză se poate adresa instanţei de contencios administrativ competente. Procedura prealabilă nu este obligatorie.

**Art.147 -** Aplicarea sancţiunii prevăzute la art.146 alin. (1) lit. d) nu are niciun efect asupra mandatului de consilier judeţean sau al Vicepreşedintilor Consiliului Judeţean Arges.

**Art.148. -** (4) Prin excepţie de la prevederile art.146 alin. (3), aplicarea sancţiunii prevăzute la alin. (1) lit. d) se face cu respectarea prevederilor art. 152 sau art. 188 din O.U.G. nr.57/2019, după caz.

**Capitolul XI - DISPOZIŢII FINALE**

**Art.149. -** Adoptarea prezentului Regulament se face cu votul majorităţii consilierilor judeţeni în funcţie.

**Art.150.** - (1)Prevederile prezentului Regulament sunt conforme cu dispoziţiile O.U.G nr.57/2019 privind Codul administrativ, Legii nr.52/2003, privind transparenţa decizională în administraţia publică, republicată, ale Legii nr.24/2000 privind normele de tehnică legislativă pentru elaborarea actelor normative, republicată, ale Legii nr.115/2015 pentru alegerea autorităţilor administraţiei publice locale, ale Ordonanţei Guvernului nr. 80/2003 privind concediul de odihnă anual şi alte concedii ale preşedinţilor şi vicepreşedinţilor consiliilor judeţene, precum şi ale primarilor şi viceprimarilor, aprobată prin Legea nr. 578/2003 pentru aprobarea [Ordonanţei Guvernului nr. 80/2003](https://legis.cjarges.ro/oficiale/afis.php?f=45932) privind concediul de odihnă şi alte concedii ale preşedinţilor şi vicepreşedinţilor consiliilor judeţene, precum şi ale primarilor şi viceprimarilor, ale Legii nr. 144/2007 privind înființarea, organizarea și funcționarea Agenției Naționale de Integritate, precum și pentru modificarea și completarea altor acte normative, ale Legii nr.176/2010 privind integritatea în exercitarea funcțiilor și demnităților publice, pentru modificarea și completarea Legii nr. 144/2007, ale Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției şi ale Ordonanţei de Urgenţă a Guvernului nr. 24/2008, privind accesul la propriul dosar şi deconspirarea Securităţii.

(2)Normele prevăzute în prezentul Regulament sunt obligatorii.

(3)Prezentul Regulament produce efecte juridice de la data comunicarii catre persoanele caruia i se adreseaza.

**Noiembrie 2019**

**Piteşti**

**\***

**\* \***

Anexa

la Regulamentul de Organizare si Functionare al Consiliului Judetean Argeș

CONSILIUL JUDETEAN ARGEȘ

Nr. /

Raport de activitate pentru perioada (model-cadru) \_\_\_\_\_\_\_\_\_\_\_\_\_\_\_\_\_\_\_

**Consiliul Județean Argeș**

Numele consilierului

Apartenența politică/a se menționa și schimbările daca este cazul

Date de contact/e-mail instituțional, telefon (dacă este cazul)

Audiențe/orar, locul unde se desfășoara

Locul de munca principal

1. Obiective asumate și domenii de interes:

* ce v-ati propus în ultima perioadă de raportare? Care sunt domeniile principale de interes în activitatea dvs.?

1. Ședințe ale comisiilor de specialitate

* comisiile din care fac parte sau a făcut parte, poziția ocupată, numărul de ședințe la care consilierul a luat parte din numărul total, alte informați considerate relevante

1. Ședințe de plen ale consiliului

* numărul de ședințe la care consilierul a luat parte din numărul total, dacă e cazul,
* alte informații considerate relevante.

1. Contribuția la proiecte de hotărâre de consiliu

* detalierea principalelor inițiative de hotărâre ale consilierului și stadiului în care se află acestea, alte informații considerate relevante.

1. Inițiative proprii
2. proiecte susținute activ

5. Contribuție la elaborarea și aprobarea bugetului

* detalierea principalelor direcții susținute pentru cheltuirea bugetului - recomandări de investiții, de noi linii bugetare sau de desființare, sugestii de eficientizare de costuri, măsura în care au fost incluse în proiectul de buget sau la rectificarea/rectificările acestuia, alte informații considerate relevante.

1. Audiențe și întâlniri cu cetățenii.

* Informații despre fiecare întâlnire în parte: rezultate, teme de discuție, participanți, data și locul întâlnirii; aveți responsabilitate de reprezentare a unei zone geografice din județ?
* Informații despre audiențe: probleme discutate și rezultate, număr audiențe sau număr cetățeni participanți la audiențe

1. Participarea la evenimente publice

* exemple de evenimente publice: mese rotunde, schimburi de experiență, în țară sau în străinatate, organizate de instituții publice, organizatii neguvernamentale, universități, mediul de afaceri etc.

De menționat tema, organizator, localitatea și țara, perioada, dacă este cazul - sursa fondurilor pentru deplasare, principalele concluzii / rezultate.

1. Reprezentare în consilii de administrație, ATOP, comisii de licitație, comisii speciale ale consiliului etc.

* lista acestora, poziția ocupată, contribuția proprie sau alte informații relevante

1. Perfecționarea pregătirii în domeniul administrației publice.

* numele cursului, instituția organizatoare, perioada în care cursul a avut loc, precizări privind suportarea cheltuielilor din bugetul local

1. Priorități și direcții de acțiune pentru următoarea perioadă de mandat.
2. Alte aspecte relevante